2019: Οι ταινίες για τις οποίες ανυπομονούμε! | Περιοδικό Move It\n2019: Οι ταινίες για τις οποίες ανυπομονούμε!\nΔημοσίευση: 13 Ιαν. 2019, 15:07\nΝέος χρόνος, νέες ταινίες εν'όψει, νέες υποσχόμενες κινηματογραφικές εμπειρίες, ελπίζουμε να μην διαψεύσουν τις προσδοκίες μας. Επιλέξαμε 18 από τις ταινίες που αναμένονται μέσα στο 2019, τις οποίες αναμένουμε περισσότερο από κάποιες άλλες (sic). Όχι, δεν θα βρείτε στην παρακάτω λίστα, το Avengers: Endgame ή το Captain Marvel ή το Lion King.\nΑναμφίβολα η ένατη συνεργασία του Μάρτιν Σκορσέζε και του Ρόμπερτ Ντε Νίρο θα είναι το κινηματογραφικό αποκορύφωμα της χρονιάς. Παλιότερες δουλειές τους όπως “Mean Streets”, “Raging Bull”, “The King of Comedy”, “Goodfellas”, “Taxi Driver”, “Cape Fear” αποτελούν κομψοτεχνήματα της μεγάλης οθόνης ενώ στο φετινό “The Irishman” με το budget των 140 εκατομμύριων έδωσε πράσινο φως το Netflix. Στη συνέχεια τους έδωσε πλήρη ελευθερία στο καλλιτεχνικό κομμάτι και έτσι θα έχουμε την τύχη να δούμε τον Ντε Νίρο αλλά και τον Αλ Πατσίνο στην κινηματογραφική μεταφορά της ζωής του γκάνγκστερ Τζίμι Χόφα.\nΟι αιματηρές δολοφονίες του Τσαρλς Μάνσον και όλο το Χόλυγουντ στη νέα ταινία του Ταραντίνο συμπεριλαμβανομένων των Λεονάρντο Ντι Κάπριο, Μπραντ Πιτ, Μάργκο Ρόμπι, Κερτ Ράσελ, Αλ Πατσίνο και Ντακότα Φάνινγκ. Μέχρι στιγμής δεν έχει γίνει γνωστή η καλλιτεχνική ταυτότητα που θα ακολουθήσει αυτή τη φορά ο σκηνοθέτης όμως σύμφωνα με δήλωσή του θα διαφέρει από “Inglourious Basterds” και “Django Unchained” αλλά θα είναι «ό,τι πιο κοντά έχω κάνει σε Pulp Fiction”.\nStar Wars: Episode IX – J. J. Abraams\nΟ επίλογος της νέας τριλογίας “Star Wars” με τους Άνταμ Ντράιβερ, Ντέιζι Ρίντλει και Ντόμναλ Γκλίσον. Η Disney με στρατηγικές κινήσεις επαναφέρει στην θέση του σκηνοθέτη το μυαλό πίσω από την τριλογία. Το “The Last Jedi” και το όραμα του Ράιαν Τζόνσον έφερε 300 εκατομμύρια λιγότερα στο box office και τώρα όλοι ανυπομονούν να καταφέρει ο Abraams να δικαιώσει το όνομα που φέρει το “Star Wars” και να στείλει τους πάντες στο σινεμά για πολλαπλές προβολές.\nΑνεξάρτητα όμως από το “The Last Jedi” ο Ράιαν Τζόνσον παραμένει ένας ταλαντούχος σκηνοθέτης και σεναριογράφος γι’ αυτό και για το 2019 μαζεύει πλήθος ηθοποιών όπως Τόνι Κολέτ, Κρίστοφερ Πλάμερ, Τζέιμι Λι Κέρτις, Κρις Έβανς, Μάικλ Σάνον και τον James Bond Ντάνιελ Κρεγκ για την νέα του ταινία “Knives Out”, εμπνευσμένη από την Αγκαθα Κρίστυ. Κλασσικό whodunit φιλμ με πολύ μυστήριο και φονικούς εχθρούς.\nΤο κλασσικό έργο της Λουίζα Μέι Άλκοτ διασκευάζει η Γκρέτα Γκέργουικ που μετά το “Lady Bird” φαίνεται να έχει πάρει φωτιά. Στην κινηματογραφική μεταφορά του “Little Women” με τις τέσσερις αδελφές στην μεταπολεμική Αμερική θα δούμε γνωστά και αγαπητά ονόματα όπως Έμμα Γουότσον, Τιμοτέ Σαλαμέ, Σίρσα Ρόναν αλλά και την θρυλική Μέριλ Στριπ.\nΑπό το 2019 φυσικά δεν μπορεί να λείπει και κάποιο δυνατό sci-fi. Στην νέα ταινία του “Ad Astra” ο Τζέιμς Γκρέυ στέλνει τον Μπραντ Πιτ σε τροχιά για να βρει τον χαμένο του πατέρα και για να λύσει ένα μυστήριο που απειλεί την ανθρωπότητα. Μαζί του οι Τόμι Λι Τζόουνς και Ντόναλντ Σάδερλαντ θα συμπληρώνουν το καστ του σκηνοθέτη που μας έδωσε τα “The Lost City of Z”, “Two Lovers” και “We Own the Night”.\nΑκόμα ένα sci-fi για φέτος δια χειρός Ανγκ Λι. Ο Γουίλ Σμίθ σε ρόλο πληρωμένου δολοφόνου που συναντά έναν νεώτερο κλώνο του από τον δημιουργό μεγάλων ταινιών όπως “Sense and Sensibility”, “Brokeback Mountain”, “Crouching Tiger, Hidden Dragon”. Ελπίζουμε να δούμε τον Άνγκ Λι στα καλύτερά του.\nTriple Frontier – J. C. Chandor\nΑκόμα μία παραγωγή του Netflix που αναμένεται να προκαλέσει συζητήσεις. Ο Τζέι Σι Τσάντορ έχει μόλις τρεις ταινίες στο ενεργητικό του, παρόλα αυτά αποτελεί ηχηρό όνομα στον κύκλο των σκηνοθετών. Μετά τα “Margin Call”, “All is Lost” και “A Most Violent Year” συγκέντρωσε Μπεν Άφλεκ, Όσκαρ Άιζακ, Τσάρλι Χάναμ και Πέντρο Πασκάλ για το “Triple Frontier” όπου πέντε φίλοι αποφασίζουν να καθαιρέσουν έναν Νοτιο-Αμερικανό βαρόνο ναρκωτικών.\nΣτα 35mm η ασπρόμαυρη ταινία του σκηνοθέτη του “The Witch”, Ρόμπερτ Ίγκερς, ακολουθεί την ιστορία ενός φαροφύλακα με όνομα Old. Στο “The Lighthouse” θα δούμε τους Γουίλεμ Νταφόε και Ρόμπερτ Πάτινσον ενώ η αισθητική θα δανείζεται στοιχεία από μύθους της θάλασσας.\nΑκόμα ένα κοινωνικό θρίλερ μας ετοιμάζει ο Τζόρνταν Πιλ και αυτή τη φορά σε παραλία. Η Λουπίτα Νιόνγκο με τον άντρα της Ουίστον Ντιουκ και τα παιδιά τους επισκέπτονται την θάλασσα για να χαλαρώσουν μαζί με φίλους (μαζί τους και η Ελίζαμπεθ Μος) όταν το βράδυ εμφανίζονται μυστήριοι επισκέπτες σπέρνοντας το χάος. Άραγε θα είναι αντάξιο του “Get Out” που απολαύσαμε πίσω στο 2017;\nΗ ιστορία του Τζόκερ είναι γεγονός. Το ακόμα καλύτερο κομμάτι είναι ότι στον πρωταγωνιστικό ρόλο έχουμε τον Γιοακίν Φοίνιξ που θα προκαλέσει δέος με την ερμηνεία του. Ανησυχητικό ωστόσο είναι το γεγονός ότι ο Τοντ Φίλιπς των “Hangover” θα είναι στην καρέκλα του σκηνοθέτη. Όπως και να έχει είμαστε το λιγότερο ενθουσιασμένοι.\nΕννοείται ότι τα ζόμπι θα έκαναν εμφάνιση σε αυτή τη λίστα και να που ο Τζιμ Τζάρμους θα μας δώσει το zombie movie της χρονιάς. Με τους Τίλντα Σουίντον, Άνταμ Ντράιβερ και Κλόι Σεβινί ο Αμερικανός σκηνοθέτης θα επιστρέψει μετά το “Paterson” του 2016 για να ασχοληθεί με τους ζωντανούς νεκρούς όπως έκανε με το “Only Lovers Left Alive”.\nWendy – Behn Zeitlin\nΜε το “Beasts of the Southern Wild” έλαβε δύο υποψηφιότητες για Όσκαρ. Μετά από εκεί τίποτα δεν έγινε γνωστό για τον Μπεν Ζέιτλιν. Φέτος, ο διάδοχος –όπως όλοι λένε, του Τέρενς Μάλικ θα επιστρέψει με την ιστορία δύο παιδιών που προσπαθούν να παραμείνουν ελεύθερα και χαρούμενα σε ένα μυστηριώδες νησί όπου ο χρόνος και το γήρας έχουν χάσει τις έννοιες τους.\nΜπορεί το “High Flying Bird” να είναι έτοιμο για πρεμιέρα μέσα στο χρόνο, παρόλα αυτά ο Σόντερμπεργκ ετοιμάζεται ήδη για το project του που αφορά τα “Panama Papers”. Με τίτλο “The Laundromat” η ιστορία ακολουθεί πέντε δημοσιογράφους θα αποκαλύψουν εκατομμύρια έγγραφα τα οποία συνδέουν μεγάλες προσωπικότητες της πολιτικής σκηνής με κρυφούς τραπεζικούς λογαριασμούς που αποσκοπούν σε φοροδιαφυγή. Γκάρι ‘Ολντμαν, Μέριλ Στριπ και Ρόμπερτ Πάτρικ σε πρώτο Oscar-worthy πολιτικό/κοινωνικό σκάνδαλο μετά την “Erin Brokovich” και το “Traffic”.\nPale Blue Dot – Noah Hawley\nΟ Νόα Χόλι τα πήγε πολύ καλά με το “Fargo” για λογαριασμό του FX, όπως έχει κάνει και με άλλες σειρές τα τελευταία χρόνια. Το 2019 ετοιμάζεται να ασχοληθεί με την μεγάλη οθόνη και συγκεκριμένα με την αληθινή ιστορία της Λίσα Νόουακ, αστροναύτη της NASA, η οποία το 2007 κατευθύνθηκε από το Χιούστον στο Ορλάντο κρατώντας ένα μαχαίρι και όπλο για να έρθει σε ρήξη με τον πρώην σύντροφό της, τον επίσης αστροναύτη Μπιλ Όιφλαιν, και την νυν του. Στον ρόλο της Νόουακ θα δούμε την Νάταλι Πόρτμαν ενώ στο σενάριο θα συμμετέχουν και οι Τζον Χαμ, Νταν Στίβενς, Ζάζι Μπιτζ.\nΑπό το βιβλίο της Christine Leunens εμπνέεται ο δημιουργός των “What We Do in the Shadows” και “Hunt For The Wilderpeople”, Τάικα Γουαιτίτι , και μας μεταφέρει στον Β’ Παγκόσμιο Πόλεμο όπου ένα αγόρι στη ναζιστική Γερμανία έχει για φανταστικό φίλο τον Χίτλερ, όμως όπως ανακαλύπτει οι γονείς του κρύβουν στο σπίτι τους ένα εβραίο κοριτσάκι. Με πρωταγωνιστές τους Σαμ Ρόκγουέλ, Σκάρλετ Γιόχανσον, Στίβεν Μέρτσαντ, Ρέμπελ Ουίλσον αλλά και τον ίδιο τον σκηνοθέτη περιμένουμε μία νέα, ιδιαίτερη ματιά στο αμφιλεγόμενο ζήτημα που θέτει το βιβλίο.\nMidsommer – Ari Aster\nΈνας από τους σκηνοθέτες που συζητήθηκε πολύ τον χρόνο που μας πέρασε και όχι άδικα είναι ο Άρι Αστέρ με το εξαιρετικό ντεμπούτο του “Hereditary”. Η Α24 είχε πιστέψει από την αρχή στον αμερικανό σκηνοθέτη και έτσι τον στηρίζει και στην επόμενη ταινία του όπου ένα ζευγάρι επισκέπτεται κάποιους φίλους στην Σουηδία για ένα καλοκαιρινό φεστιβάλ αλλά καταλήγουν σε έναν παγανιστικό διαγωνισμό. Από την σύνοψη καταλήγουμε στα γνωστά ψυχολογικά εδάφη του “Hereditary”, ελπίζουμε να είναι και εξίσου προκλητικό.\nThe Last Thing He Wanted – Dee Rees\nΜε διπλή υποψηφιότητα στα περσινά Όσκαρ για το “Mudbound” η Ντι Ρις στρέφει την σκηνοθετική ματιά της στο πολιτικό θρίλερ του Τζόαν Ντίντιον. Η Αν Χάθαγουει στον ρόλο μιας νέας δημοσιογράφου η οποία παραιτείται από την δουλειά της για να εκπληρώσει την τελευταία επιθυμία του πατέρα της που περιλαμβάνει παράνομες διακινήσεις και μία επικίνδυνη κυβέρνηση. Εκτός της Χάθαγουει στο “The Last Thing He Wanted”, την παραγωγή του οποίου έχει αναλάβει το Netflix, θα δούμε και τους Μπεν Άφλεκ, Γουίλεμ Νταφόε και Τόμπι Τζόουνς.\nΠρώτη δημοσίευση: 13 Ιαν. 2019, 15:07\nΕνημέρωση: 14 Ιαν. 2019, 13:47


Σάκης Ρουβάς: Μπήκε στην κουζίνα με τα τέσσερα παιδιά του και… μεγαλούργησε- Θα εκπλαγείς! (Video) | Gossip-tv.gr\nΟ Σάκης με την οικογένειά του τηρεί πιστά τις οδηγίες του Υπουργείου Υγείας και μένει σπίτι… Ο Σάκης Ρουβάς με την Κάτια Ζυγούλη βρίσκουν τρόπους ώστε να περνά όλη η οικογένεια ευχάριστα και δημιουργικά.\nΤι έκανε η οικογένεια Ρουβά για να περάσει ευχάριστα; Ο Σάκης Ρουβάς έβαλε ποδιά και μπήκε στην κουζίνα με την Αναστασία, την Αριάδνη, τον Αλέξανδρο και τον μικρό Απόλλωνα και έφτιαξαν τα κλασσικά πασχαλινά κουλούρια και από την άλλη η Κάτια Ζυγούλη τους καμάρωνε και απαθανάτιζε τη στιγμή!\nΟ Σάκης Ρουβάς μιλώντας πρόσφατα στο κεντρικό δελτίο ειδήσεων του ΣΚΑΙ ανέφερε στην Σία Κοσιώνη:\n«Είμαστε μέσα στο σπίτι όπως όλος ο κόσμος. Με τα παιδιά και την Κάτια προσπαθούμε να βρούμε έναν τελείως διαφορετικό ρυθμό. Με τέσσερα παιδιά μέσα στο σπίτι δεν είναι τόσο εύκολα τα πράγματα, αλλά πρέπει να γίνεσαι δημιουργικός».


Statue Neptunus (Άμστερνταμ, Ολλανδία) - Κριτικές\nΞενοδοχεία κοντά σε: Statue Neptunus\nΞενοδοχεία κοντά σε: Amsterdam Outsider Art\nΞενοδοχεία κοντά σε: Statue Vrouw met Stola\nΞενοδοχεία κοντά σε: Statue Vrouwe Fortuna\nΞενοδοχεία κοντά σε: Beethovenstraat\nStatue Neptunus, Άμστερνταμ - Κριτικές\nΝο 454 από 596 δραστηριότητες - Άμστερνταμ\nAmstel 10, 1017 AA Άμστερνταμ, Ολλανδία\nΣτην οδό amstel 10 θα δεις αυτό το άγαλμα στην πρόσοψη του σπιτιού μόνο αν το ξέρεις.Πάντως η... διαβάστε περισσότερα\nΣτην οδό amstel 10 θα δεις αυτό το άγαλμα στην πρόσοψη του σπιτιού μόνο αν το ξέρεις.Πάντως η περιοχή είναι πανέμορφη για βόλτα με μοναδικές κατοικίες.\nΠοτέ δεν αναζήτησα αυτό το site, αλλά χτύπησε σε αυτό, όπως ήμασταν μπάρα hopping γύρω από αυτό το τμήμα της πόλης. Σε ένα πανέμορφο κτίριο το άσπρο άγαλμα του Ποσειδώνα φαίνεται εξαιρετικό, σίγουρα αγγίζει το μάτι. Πολλά από τα όμορφα στενά και ψηλά κτίρια γύρω...από το Grachtengordel (Canal Ring) έχουν κάποιο ανάγλυφο έξω, αλλά αυτό το κολλημένο στο μυαλό μου, μοιάζει απίστευτο. Θα βρείτε αυτό το άγαλμα αν κατευθυνθείτε προς το μαγευτικό Muntplein (Mint Tower) από το Amstel. Ένα υπέροχο μικρό άγαλμα που αξίζει τον κόπο να ελέγξετε αν βρίσκεστε στη γειτονιά σας.Περισσότερα\nΣε ένα κτίριο κατοικιών\nΑνακαλύψαμε αυτό το άγαλμα στα ταξίδια μας γύρω από το Άμστερνταμ, ενώ σε σύντομες διακοπές στην πόλη. Αυτό το άσπρο πέτρινο άγαλμα του θεού Ποσειδώνα μπορεί να δει κεντρικά, και στο πάνω μέρος ενός οικιστικού ακινήτου. Βρίσκεται κοντά στον ποταμό Amstel, και αρκετά κοντά στο...σημείο όπου το Amstel συναντά το Muntplein. Είναι ένα από αυτά τα πράγματα που κάναμε να περάσουμε στα ταξίδια μας, αλλά όχι κάτι που θα είχαμε ξεπεράσει από το δρόμο μας να δούμε.Περισσότερα\nΈνα άγαλμα στην πρόσοψη\nΠολλά προσόψεις του Άμστερνταμ σπίτια άγαλμα έχει και αυτό το κτίριο, πολύ. Αλλά είναι ένα άγαλμα του Neptunus; Όπου είναι την τρίαινα του;\nΨάρια Merchant's Saur\nΚτίριο κατοικιών που ανέθεσε ψάρια merchant Saur το 1895 . Το κτήριο του πρόσοψη είναι διακοσμημένα με την S που χαρακτηρίζουν το όνομα της οικογένειας καθώς και τη θάλασσα ο θεός Ποσειδώνας. Λεπτομερείς και ευχάριστο ματιών επιφάνεια. Αξίζει μια ματιά επίμονα.\nΛάβετε γρήγορα απαντήσεις από το προσωπικό του Statue Neptunus και από προηγούμενους επισκέπτες.


«Θερμή» υποδοχή Κικίλια και στο νοσοκομείο Χανίων - iNotos.gr\n«Θέλουμε δουλειά, όχι ανεργία» και «Προσλήψεις, μόνιμη εργασία, χρηματοδότηση» έγραφαν τα πανό με τα οποία υποδέχθηκαν τον υπουργό Υγείας Βασίλη Κικίλια και οι εργαζόμενοι του νοσοκομείου Χανίων.\nΑκολουθώντας το παράδειγμα των συναδέλφων τους σε Ηράκλειο και Ρέθυμνο, οι εργαζόμενοι στο νοσοκομείο Χανίων φόρεσαν μάσκες και περίμεναν τον υπουργό στην είσοδο του νοσοκομείου. Διαμαρτυρήθηκαν για τις σοβαρές ελλείψεις στο χώρο της υγείας και για την κοροϊδία των συμβάσεων ορισμένου χρόνου, με τις οποίες η κυβέρνηση αποφάσισε να αντιμετωπίσει τη σοβαρότερη πανδημία που έπληξε μέχρι σήμερα τον πλανήτη. Ζήτησαν μετατροπή όλων των συμβασιούχων σε μόνιμο προσωπικό, επιπλέον προσλήψεις και αύξηση των δαπανών για την Δημόσια Υγεία.\nΝα κάνει ό,τι μπορεί υποσχέθηκε ο Κικίλιας\nΑπό την πλευρά του ο κ. Κικίλιας είπε ότι θα κάνει το καλύτερο δυνατό και ότι θα εξετάσει τη δυνατότητα αξιοποίησης προγραμμάτων του ΕΣΠΑ για τις προσλήψεις προσωπικού. Νωρίτερα από το Ρέθυμνο είχε αναφερθεί σε χιλιάδες προσλήψεις που έγιναν πανελλαδικά μετά το ξέσπασμα της πανδημίας, χωρίς να κάνει διάκριση σε μόνιμο προσωπικό και συμβασιούχους ορισμένου χρόνου.\nΑ.Ξανθός: Δεν ακούσαμε συγκεκριμένες δεσμεύσεις\n«Δεν ακούσαμε συγκεκριμένες δεσμεύσεις για τις πιο επείγουσες παρεμβάσεις που χρειάζονται να γίνουν, έτσι ώστε να δοθεί ένα σήμα μακροπρόθεσμης παρέμβασης και ενίσχυσης του νοσοκομείου Ρεθύμνου, με μόνιμο προσωπικό», σχολίασε από την πλευρά του ο τομεάρχης Υγείας του ΣΥΡΙΖΑ και βουλευτής Ρεθύμνου Ανδρέας Ξανθός, ο οποίος βρέθηκε επίσης στο νοσοκομείο Ρεθύμνου. «Η συζήτηση βοήθησε στο να αναδειχθούν τα προβλήματα» επισήμανε ο κ. Ξανθός και προσέθεσε ότι «θα συνεχίσουμε το επόμενο διάστημα και μέσω του κοινοβουλευτικού ελέγχου και μέσα από ένα θεσμικό δίαυλο με το υπουργείο, να πιέζουμε ώστε η αναγνώριση των αναγκών και των δυσκολιών να μεταφραστεί σε εφαρμοσμένη πράξη και συγκεκριμένη πολιτική».\nΒασίλης Κικίλιαςδημόσια υγειαΝοσοκομείο Χανίων\nΘλίψη στο Μελεβίζι για το θάνατο του τέως...\nΕντός του 2018 η υπογραφή Πρωτοκόλλου Συνεργασίας του...


Συνέντευξη Sober On Tuxedos - Sliding Backwards\nΟι Sober On Tuxedos είναι μια southern/ heavy/ stoner rock μπάντα από τα Δυτικά προάστια των Αθηνών. Kαλύπτουν και τα τρία αυτά είδη, αφού σε κάθε σύνθεση αλλάζει και λίγο η αναλογία του καθενός, ανάλογα με τα κέφια. Το 2016 κυκλοφόρησαν το ντεμπόυτο τους, Welcome to the Liquor Store, αποσπώντας πολύ καλές κριτικές. Εμείς θα έχουμε την ευκαιρία να τους δούμε στο Music-Fest της Αγίας Άννας (B. Eύβοια), λίγες ημέρες νωρίτερα όμως προλάβαμε να τους θέσουμε 12 ερωτήσεις / φωτιά! Παρακάτω, ο Στέλιος Μαγαλιός, τόλμησε και απάντησε!\n- Καλησπέρα παιδιά. Αυτή την περίοδο βρισκόμαστε στα σκαριά του νέου άλμπουμ που αναμένουμε να τελειώσει τέλος του χρόνου. Παράλληλα κάνουμε τον σχεδιασμό της νέας σεζόν όσον αφορά τα live και το promotion της νέας δουλειάς. Κοινώς οι μέρες είναι γεμάτες.\n- Ακούσατε κάποιο δίσκο τελευταία που να σας εντυπωσίασε; (ελληνικό, ξένο, παλαιότερο, καινούριο, όλα παίζουν).\n- Προσωπικά κόλλησα τις τελευταίες μέρες με την τελευταία δουλειά των Parkway Drive. Aν και από το φανατικό κοινό τους είχαν προβλήματα όσον αφορά τον διαφοροποιημένο ήχο τους πλέον, θεωρώ οτι είναι από τα πιο γηπεδικά άλμπουμ που άκουσα τελευταία\n-Περά από την εμφάνιση στο Agianna Fest, μόλις γυρίσαμε από την εμφάνιση μας στην Κύπρο και ο αμέσως επόμενος σταθμός είναι το New Long Festival δίπλα σε κάποια από τα πιο αξιόλογα ονόματα της σκηνής. Για Αύγουστο και Σεπτέμβρη παίζουμε σε φεστιβάλ, όπου δυστυχώς δεν μπορώ να αναφέρω καθώς η συμμετοχή μας σε αυτά δεν έχει ανακοινωθεί ακόμα. Μετά από αυτά σχεδιάζουμε ένα full Ελληνικό tour με τελευταίο σταθμό την Αθήνα, όπου ελπίζουμε να ξεπεράσουμε την επιτυχία του sold out του Μαΐου στο Ilion Plus, αλλάζοντας venue.\n- Έχουμε την τάση να περνάμε καταπληκτικά με όποια μπάντα και αν μοιραζόμαστε το σανίδι, αρκεί να είναι δικά μας παιδιά και όχι ψωνισμένοι/υπερόπτες/ξερόλες/μή ταπεινοί κλπ. Το πιο φρέσκο που θυμάμαι είναι στα τέλη Μάη , εμφανιστήκαμε στο Black Pony Fest που έγινε στο Αn Club όπου βρεθήκαμε στο καμαρίνι με τους Hypnotic Nausea. Μόλις άρχισε να δρα το αλκοόλ βρεθήκαμε να κοροϊδεύουμε ο ένας τον άλλο για τις πιο fail αναφωνήσεις που έχουμε δεχτεί σε live από διοργανωτές. Μέσα σε όλο το κάψιμο που φάγαμε αναφέρω ενδεικτικά τις εξής : Χιπνοτικ Νάουσα και Σόμπερ Ο Τυχερός. Τα υπόλοιπα παράείναι ινκόγκνιτο για να αναφερθούν...! Κατά τα άλλα οι φιλικές μπάντες είναι αμέτρητες. Kαι είμαστε ενθουσιασμένοι που θα έχουμε πολλές τέτοιες όπως οι Highway και οι Big Nose το Σάββατο. Όλοι οι καλοί χωράνε. Δηθενατζήδες , ωχαδερφιστές, φασίστες και μπάντες του Σαββατοκύριακου εξαιρούνται!!!\n- Mε μία λέξη, απλά...Volbeat, πέρσι ήταν οι Gojira που δυστυχώς δεν κατάφερα να δω!\n- Τρύπες - Καινούργια Ζάλη\n- Χαχαχαχα οχι! Νομίζω πως ότι έχει σχέση με τη μουσική δεν το βαριόμαστε ποτέ.\n- Προφανώς και έχει γίνει πολύ δουλειά. Έχουν βγει πάρα πολύ καλά σχήματα και ο κόσμος ανταποκρίνεται σε αυτό. Όχι μονό θεωρώ ότι υπάρχει σκηνή, αλλά πλέον σου δίνεται η δυνατότητα να ζήσεις και από αυτό. Θέλουμε δρόμο ακόμα αλλά είναι αλήθεια πλέον. Όσον αφορά τη σκηνή, θεωρώ πως όταν υπάρχουν μπάντες που κόβουν 3 και 4 χιλιάδες εισιτήρια ή μπάντες που κατάφεραν Αθηναϊκα sold out (σε πιο μικρά venues βεβαία) όπως εμείς ή οι Puta Volcano πρόσφατα, μπορείς να πεις ότι η σκηνή όχι μόνο υφίσταται, αλλά ανεβαίνει και στον αφρό.\n- Συνεχίζοντας την προηγούμενη απάντηση, από την στιγμή που μεγαλώνει το κοινό, μεγαλώνει και η κλίμακα των φεστιβάλ και των συναυλιών. Μας δίνει ελπίδα και αποτέλεσμα. Είναι κάτι που πρέπει να συνεχιστεί και να επεκταθεί αρκεί να γίνεται με μεράκι και σχεδιασμό.\n- Για εμάς δεν έχει διαφορά. Αρκεί να γίνει το πάρτυ!!! Σίγουρα στα μεγάλα αστικά κέντρα που υπάρχει περισσότερος κόσμος είναι πιο εύκολο και με μεγαλύτερη απήχηση. Παρόλ’αυτα δεν το κοιτάμε. Είτε παίζουμε για 100 άτομα είτε για 1000 αυτό που θα δεις στην σκηνή είναι το ίδιο!\n- Έχω επισκεφτεί την όμορφη αυτή περιοχή πριν από αρκετό καιρό στα πλαίσια του ακουστικού project. Νομίζω ότι πέρα από την πανέμορφη παραλία, το ωραίο φαγητό και την καλοπέραση, αυτό που με κέρδισε είναι οι άνθρωποι της περιοχής που είναι “έξω καρδιά” και αληθινοί.\n- Έχουμε χαρακτηριστεί ως "Συναυλιακή " μπάντα. Το γιατί και το πώς θα το αποδείξουμε στην σκηνή του Agianna Music Fest. Αυτό που θέλουμε πάντα να προσφέρουμε είναι ένα μεγάλο πάρτυ βάζοντας το κοινό να συμμετέχει από το πρώτο τραγούδι. Το μόνο που έχουμε να πούμε είναι ότι θα είναι μια βραδιά που θα την θυμόμαστε καιρό.


Έκκληση των παικτών στο 100% – pagourades.com\nΈκκληση των παικτών στο 100%\nΚάνετε μια αναζήτηση Γιάννινα για “gkoltzi”:\n“Ψάχνουμε για παίκτες τους στόχους τους. Και όταν είμαστε στο καλοκαίρι, και τα ίδια προβλήματα που οι παίκτες είναι συχνά σε θέση να θέσει τους στόχους του τρέχοντος έτους. Θα συνεχίσουμε να συνεχίσουμε να κάνουμε το καλύτερο που μπορείτε να diorthwthoyme”.\nΠΑΟΚ shooter πήρε την πρώτη του:\n“Μετά την άρνηση αυτή δεν μπορεί να είναι. Είπε ότι ποτέ δεν θα παίξει για τον ΠΑΟΚ. Δεν μπορούσε να το σταματήσει. Γι ‘αυτό δεν αξίζει το χρόνο. Ας κάνουμε ό, τι είναι σωστό σε αυτή την κατάσταση. Γνωρίζουμε ότι τον Ιανουάριο μπορείτε να βρείτε καλό παίκτες. αυτό είναι το ίδιο με τον Gary. δεν ήξερε ότι τον Οκτώβριο και να προετοιμάσει τον εαυτό σας τώρα πρέπει να βρούμε έναν τρόπο για να συμπληρώσουν ένα έντυπο. Ελπίζω και πιστεύω ότι θα βρούμε μια λύση “στο εγγύς μέλλον.\nχρήστες να διαβάσουν την ανακοίνωση ως «συνδέει τους μυς στο βορρά”:\nΑναπτύξτε τη μεταγραφή:\n“Νομίζω ότι τις επόμενες εβδομάδες, θα δώσουμε τους καλύτερους παίκτες.” Δεν μπορώ να πω την αλήθεια. ”\nΠΑΟΚ είναι οι εξής:\n“Βάλτε μερικά επιτυχημένη στόχους του ποδοσφαίρου. Από την αρχή, όταν δημιουργήσαμε πολλές ευκαιρίες και εμείς δεν θα μπορούσε να σκοράρει. Και, φυσικά, ήταν πάντα ένα πρόβλημα για εμάς. Δεν είστε έκκληση των παικτών στο 100%, και σήμερα έχουμε πολλές πτυχές. Σημειώνεται ότι το 80 τοις εκατό του τερματοφύλακα μας έπαιξε όλα τα ειδικά αντίπαλος », είπε.\nAuthor PagourasPosted on May 23, 2017 February 3, 2017 Categories ΠαιχνίδιTags ευκαιρία, καλοκαίρι, μέλλον, στόχος\nPrevious Previous post: Δεν περνούν την καλύτερη στιγμή της καριέρας του\nNext Next post: Το βράδυ, θα γνωρίζουμε την απάντηση σε αυτή την ερώτηση …


Samyang 85mm T1.5 VDSLR AS IF UMC II – Canon EF – Photozone\nΟ Samyang 85mm T1.5 VDSLR AS IF UMC II έχει σχεδιαστεί προσεκτικά για επαγγελματική χρήση βίντεο, έτσι ο δακτύλιος εστίασης είναι κατασκευασμένος ειδικά για συστήματα follow focus. Μπορείτε να αλλάξετε το διάφραγμα αθόρυβα και ομαλά με το δακτύλιο διαφράγματος. Ο αριθμός Τ που αντιπροσωπεύει την πραγματική ποσότητα φωτός και κλίμακες απόστασης υπάρχουν και στις δύο πλευρές του φακού ώστε να διευκολύνουν κατά την χρήση. Οπτικά χαρακτηριστικά\nΑυτός ο φακός διαθέτει 9 στοιχεία σε 7 ομάδες. Ο υβριδικός ασφαιρικός φακός (H-ASP) έχει μια ειδικά σχεδιασμένη καμπύλη επιφάνεια για να ελαχιστοποιεί την εκτροπή χρώματος και να δημιουργεί εξαιρετική ποιότητα εικόνας με υψηλή αντίθεση από το κέντρο μέχρι τις άκρες της εικόνας ακόμα και σε πλήρως ανοιχτά διαφράγματα. Το Samyang 85mm T1.5 II είναι ένας φακός εσωτερικής εστίασης. Το μήκος του φακού δεν αλλάζει όταν εστιάζετε, ώστε να είναι ανθεκτικός στη σκόνη. Η τεχνολογία Ultra Multi Coating (UMC) της Samyang Optics βελτιστοποιεί τη διείσδυση του φωτός για να ελαχιστοποιήσει επίσης το flare και το ghosting. Υπάρχουν 8 λεπίδες που έχουν σχεδιαστεί ώστε να δημιουργούν ένα πλήρη κύκλο όταν το άνοιγμα είναι κλειστό δημιουργώντας μια καθαρή και όμορφη αστεροειδή ακτίνα.\nΟι φακοί Sammyang VDSLR μπορούν να χρησιμοποιηθούν τόσο στη φωτογραφία όσο και στον κινηματογράφο και είναι ιδανικοί για ερασιτέχνες και επαγγελματίες. Το πλαίσιο του 85mm T1.5 II είναι συμπαγές και γερό αφού είναι κατασκευασμένο από κράμα αλουμινίου υψηλής αντοχής, ώστε να μπορείτε να δημιουργείτε αξιόπιστες εικόνες. Επίσης, το αποσπώμενο lens hood ελαχιστοποιεί το flare και το ghosting, προστατεύοντας το φακό από το περιττό φως.\nΟ 85mm T1.5 II ανήκει στη σειρά φακών VDSLR της Samyang για αισθητήρες full frame. Οι φακοί διαθέτουν ειδικούς δακτυλίους για τον έλεγχο του διαφράγματος και της εστίασης ώστε να μεγιστοποιούν την ευκολία κατά τη βιντεοσκόπηση.\nΚωδικός προϊόντος: FA.SAM.85CAN0VD Κατηγορίες: Fixed Focal, Normal, Βίντεο, Φακοί


Διατροφή και γονιμότητα: υπάρχει σύνδεση ανάμεσα τους; - Garavelas Medical Group\nHome » Άρθρα » Διατροφή και γονιμότητα: υπάρχει σύνδεση ανάμεσα τους;\nΔιατροφή και γονιμότητα: υπάρχει σύνδεση ανάμεσα τους;\nΗ υπογονιμότητα αποτελεί σημαντικό πρόβλημα της σύγχρονης κοινωνίας τόσο σε εθνικό όσο και σε παγκόσμιο επίπεδο. Ορίζεται από την Αμερικανική Εταιρεία Αναπαραγωγικής Ιατρικής (ASRM) ως «αποτυχία σύλληψης μετά από ένα ή περισσότερα χρόνια αποπειρών φυσικής γονιμοποίησης» και επηρεάζει, σύμφωνα με δεδομένα του Παγκόσμιου Οργανισμού Υγείας (ΠΟΥ) περίπου το 20-30% των γυναικών σε αναπαραγωγική ηλικία.\nΤα επίπεδα γονιμότητας επηρεάζονται από ένα πλήθος παραγόντων, που όμως, με εξαίρεση την ηλικία, στην πλειονότητα τους είναι τροποποιήσιμοι. Το άγχος, ο τρόπος ζωής, το αυξημένο σωματικό βάρος, η αυξημένη κατανάλωση αλκοόλ και καφεΐνης, η ιδιαίτερα έντονη άσκηση ή η απουσία φυσικής δραστηριότητας και η κακής ποιότητας διατροφή μπορούν να επηρεάσουν σημαντικά τη γονιμότητα της γυναίκας.\nΗ διατροφή έχει σημαντικό ρόλο στην ενίσχυση της αναπαραγωγικής ικανότητας τόσο στις γυναίκες όσο και στους άντρες. Η αλήθεια είναι πως η αλληλεπίδραση ανάμεσα στη γονιμότητα και τη διατροφή έχει απασχολήσει πολύ την επιστημονική κοινότητα. Τα τελευταία χρόνια έχει πραγματοποιηθεί σημαντικός αριθμός μελετών οι οποίες εξετάζουν το πώς η ποιότητα της διατροφής μπορεί να επηρεάσει τη γονιμότητα. Οι περισσότερες επικεντρώνονται στη γυναικεία γονιμότητα και διερευνούν την επίδραση διαφόρων διατροφικών συνηθειών στην ικανότητα αναπαραγωγής. Σύμφωνα με τα περισσότερα αποτελέσματα η αναπαραγωγική ικανότητα δείχνει να επηρεάζεται σε μεγάλο βαθμό από τις διατροφικές συνήθειες και την ποιότητα της τροφής. Όσο περισσότερο ισορροπημένη είναι η διατροφή τόσο περισσότερο αυξάνονται και οι πιθανότητες γονιμοποίησης, όταν δεν υπάρχει κάποιο παθολογικό πρόβλημα.\nΤι σημαίνει όμως ισορροπημένη διατροφή?\nΗ επαρκής πρόσληψη θρεπτικών συστατικών συμβάλλει σημαντικά στη γενικότερη υγεία του οργανισμού αλλά και, σε συνέχεια των παραπάνω, στη γονιμότητα. Για την επίτευξη της επαρκούς θρέψης η συνήθης διατροφή οφείλει να χαρακτηρίζεται από ποικιλία τροφών από όλες τις ομάδες τροφίμων αλλά και ισορροπία και μέτρο στην κατανάλωση τους. Έτσι, η καθημερινή διατροφή πρέπει να περιέχει:\nΕίναι πλούσια σε βιταμίνες και αντιοξειδωτικά. Το φυλλικό οξύ που υπάρχει στα πράσινα φυλλώδη λαχανικά φαίνεται πως μπορεί να μειώσει την πιθανότητα εμφάνισης προβλημάτων παραγωγής ωαρίων. Αντίστοιχα, η πρόσληψη αντιοξειδωτικών βοηθά στην αντιμετώπιση του οξειδωτικού στρες το οποίο μπορεί να επηρεάσει αρνητικά την αναπαραγωγική ικανότητα.\nΤα λίπη είναι απαραίτητα στον οργανισμό για την εύρυθμη λειτουργία του. Ωστόσο, συστήνεται να καταναλώνονται με μέτρο και να προτιμώνται τα «καλά» λιπαρά. Οι ξηροί καρποί, οι σπόροι, το ελαιόλαδο, οι ελιές, το αβοκάντο είναι όλα πλούσια σε ωφέλιμα μονοακόρεστα λιπαρά τα οποία φέρεται να συμβάλλουν στην προώθηση της τακτικής ωορρηξίας και τη βελτίωση της γονιμότητας.\nΈρευνες έχουν δείξει πως η υπερκατανάλωση υδατανθράκων μπορεί να αυξήσει τον κίνδυνο υπογονιμότητας, ενώ η κατανάλωση μικρότερη ποσότητας μπορεί να συμβάλλει θετικά στις προσπάθειές σύλληψης. Η μικρότερη ποσότητα υδατανθράκων προσδιορίζεται ως το 40-45% των συνολικών ημερήσιων προσλαμβανόμενων θερμίδων, ενώ ως υπερκατανάλωση η πρόσληψη ποσότητας υδατανθράκων μεγαλύτερης του 60% των συνολικών ημερήσιων προσλαμβανόμενων θερμίδων.\nΔεν είναι όμως μόνο η ποσότητα υδατανθράκων που μπορεί να επηρεάσει τη γονιμότητα αλλά και η ποιότητα τους. Η κατανάλωση σύνθετων υδατανθράκων και οι υδατανθράκων χαμηλού γλυκαιμικού φορτίου όπως τα φρούτα και λαχανικά, τα όσπρια και τα τρόφιμα ολικής άλεσης, φέρεται να συμβάλλει περισσότερο στην αύξηση των πιθανοτήτων επιτυχούς σύλληψης.\nΗ επαρκής πρόσληψη πρωτεΐνης είναι ιδιαίτερα σημαντική. Ωστόσο, στην ανάλυση της πρόσφατης μελέτης νοσηλευτών (Nurses’ Health Study) από ομάδα ερευνητών του Χάρβαρντ δόθηκαν στοιχεία που υποστηρίζουν ότι η αυξημένη κατανάλωση ζωικής προέλευσης πρωτεΐνης συνδέεται με αυξημένο κίνδυνο υπογονιμότητας. Συγκεκριμένα, ο αυξημένος κίνδυνος συνδέθηκε με συχνή κατανάλωση κόκκινου κρέατος και πουλερικών. Αντίστοιχα, η κατανάλωση ψαριών και φυτικής πρωτεΐνης (όσπρια, ξηροί καρποί, δημητριακά) δε φάνηκε να έχουν καμία αρνητική επίδραση στα επίπεδα γονιμότητας.\nΌλοι οι ειδικοί συστήνουν τον περιορισμό κατανάλωσης ζάχαρης. Η πρόσληψη ζάχαρης επηρεάζει τα επίπεδα ινσουλίνης και κατ΄επέκταση την ορμονική ισορροπία, που μπορεί να επηρεάσει σημαντικά την ικανότητα γονιμοποίησης. Καλό είναι, λοιπόν, η κατανάλωση ζάχαρης να μειωθεί στο ελάχιστο και να αντικατασταθεί, όπου είναι δυνατό, από άλλα φυσικά και λιγότερο επεξεργασμένα γλυκαντικά, όπως το μέλι, το σιρόπι σφενδάμου, η ζάχαρη καρύδας κλπ\nΓενικές διατροφικές συμβουλές που μπορούν να βοηθήσουν:\nΑυξήστε την ποικιλία στην καθημερινή σας διατροφή. Στοχεύστε στην κατανάλωση τροφών από όλες τις ομάδες τροφίμων\nΒάλτε το ουράνιο τόξο στο πιάτο σας! Τα διαφορετικά χρώματα φρούτων και λαχανικών προσφέρουν διαφορετικές ομάδες αντιοξειδωτικών ουσιών!\nΓια μια ισορροπημένη διατροφή «χωρίστε» το πιάτο σας σε 4 ίσα μέρη. Γεμίστε τα 2 με σαλάτα, το ¼ με σύνθετους υδατάνθρακες και το ¼ με πηγές πρωτεΐνης.\nΕντάξτε τα λιπαρά ψάρια (σαρδέλα, σκουμπρί, σολομός) και τα θαλασσινά στη διατροφή σας!\nΠεριορίστε όσο το δυνατόν περισσότερο την κατανάλωση junk food\nΑποφύγετε την κατανάλωση ζαχαρούχων αναψυκτικών και αφεψημάτων\nΦροντίστε για την επαρκή πρόσληψη φυλλικού οξέος τόσο μέσω της διατροφής όσο και με τη βοήθεια ενός συμπληρώματος διατροφής.\nΔιατηρήστε ένα σταθερό, υγιές βάρος. Οι απότομες και μεγάλες αυξομειώσεις στο βάρος καθώς και ο υψηλός δείκτης μάζας σώματος (ΔΜΣ) συνδέονται με χαμηλά ποσοστά επιτυχημένων συλλήψεων και αυξημένο κίνδυνο εμφάνισης επιπλοκών.\nΑποφύγετε την κατανάλωση κορεσμένων και trans λιπαρών (ζωικά λίπη, τηγανιτά, επεξεργασμένα τρόφιμα).\nΠεριορίστε την πρόσληψη καφεΐνης (καλό είναι να μην ξεπερνάτε τα 200mg ημερησίως) και αλκοόλ.


music: Μια αγάπη για το καλοκαίρι\n«Ένας δαίμονας που τρέχει ακόμα»\nΗ Κρήτη και ο Ψαραντώνης έχουν επηρεάσει όχι μόνο τη μουσική, αλλά και τη στάση ζωής του Γιάννη Αγγελάκα\n«Με την Κρήτη είμαι ερωτευμένος από τότε που πρωτοπήγα. Μου αρέσουν οι άνθρωποί της, η ενέργειά τους, η φύση, η παράδοση, πολλά πράγματα μαζί». Η μισή του καρδιά στην Κρήτη βρίσκεται. Στο λιτό της τοπίο που πάει γάντι με τις δοξαριές του Ψαραντώνη. Το «ζωντανό πνεύμα του Διονύσου» (όπως τον αποκαλεί) έχει επηρεάσει τις μουσικές του Γιάννη Αγγελάκα αλλά και τη στάση του στη ζωή.\n«Ο Ψαραντώνης», λέει «είναι από τους λίγους Έλληνες δασκάλους μου. Η μουσική του είναι ό,τι πιο αρχαίο και πιο σύγχρονο έχουμε στην Ελλάδα».\nΓέννημα-θρέμμα Θεσσαλονικιός, ο Γιάννης Αγγελάκας (και χωρίς αμφιβολία ο πιο αντιπροσωπευτικός εκπρόσωπος μιας σκηνής που εν Ελλάδι απέκτησε νέα ταυτότητα μετά την έλευση του συγκροτήματος Τρύπες), μοιράζει τη ζωή του μεταξύ Κρήτης και Θεσσαλονίκης. «Όταν σε έναν τόπο συναντώνται τόσοι πολιτισμοί», λέει «είναι λογικό να έχει πλούσια παράδοση. Κι αυτό που συμβαίνει εκεί (σ.σ.: στην Κρήτη) δεν συμβαίνει πουθενά αλλού στην Ελλάδα. Να αντιμετωπίζεται η παράδοση τόσο δημιουργικά, τόσο φυσικά. Είναι ένας δαίμονας που τρέχει ακόμα. Σε κάθε γωνιά βλέπεις πιτσιρικάδες που μαθαίνουν λύρα, που χορεύουν, που φτιάχνουν συγκροτήματα. Κάθε σπίτι έχει τους μουσικούς του. Και κάθε γενιά εκείνους που ανανεώνουν την παράδοση. Αυτήν την εποχή η Κρήτη ευτυχεί να ζει με τον Ψαραντώνη. Είναι ο μεγάλος ανανεωτής αυτής της γενιάς».\nΟι Κρητικοί ακούνε Ψαραντώνη;\nΦυσικά. Οι περισσότεροι τον λατρεύουν.\nΓιατί αυτός ο άνθρωπος έχει πάει την κρητική μουσική στο Σύμπαν. Της δίνει μέλλον, προοπτική..\nΠώς το έκανε αυτό; Θέλω να πω, είναι εμπειρικός μουσικός....\nΜα οι μεγαλύτερες φυσιογνωμίες της λαϊκής και δημοτικής μουσικής δεν έχουν σχέση με ωδεία..\nΕίναι καλύτεροι μουσικοί γιατί έχουν καλύτερη σχέση με τη ζωή;\nΜάλλον έχει να κάνει με το DΝΑ τους- με τον τρόπο που ζουν, που μεγαλώνουν, πώς αφομοιώνουν τα πράγματα... Ο Ψαραντώνης είναι γεννημένος μουσικός. Ο μοναδικός ευλογημένος Έλληνας μουσικός.\nΚαι ως άνθρωπος είναι ξεχωριστός;\nΌταν έχεις μια ευλογία, μια δύναμη, δεν γίνεται να την έχεις μόνο σε έναν τομέα. Κι εμένα από παιδί πάντα με ενδιέφεραν οι καλλιτέχνες που η ζωή τους ταυτίζεται με τη δουλειά τους.\nΝαι, αλλά αυτό δεν είναι κανόνας\nΙσχύει για μένα. Όταν γνωρίζω έναν άνθρωπο, θέλω να μου προσφέρει και ο ίδιος και η τέχνη του. Αλλιώς δεν βρίσκω νόημα.\nΣου αρέσει η «ματιά» του Ψαραντώνη στη ζωή...\nΗ ματιά του στη ζωή, στους ανθρώπους, ο τρόπος με τον οποίο βιώνει τη μουσική. Άνθρωπος και μουσική είναι ένα.\nΈχεις ακούσει κρητικές μουσικές που σε έχουν σημαδέψει καλλιτεχνικά;\nYπάρχει θησαυρός εκεί κάτω. Από προπολεμικές ηχογραφήσεις μέχρι σήμερα. Σε παραπέμπω σε ένα δεκαπλό CD που έχει βγάλει η εταιρεία του Αεράκη στην Κρήτη, (Οι Πρωτομάστορες της Κρητικής Παράδοσης 1920-1955). Συνθέτες, τραγουδιστές, ριμαδόρους. Φουσταλιέρης, Ροδινός, Σκορδαλός, Λαγός, Δερμιτζογιάννης, Μουντάκης. κ.ά. Δεν είναι ανάγκη να είσαι Κρητικός για να σε συνεπάρει το μεγαλείο τους. Εκεί καταλαβαίνεις πώς κάθε γενιά ανανεώνει το κρητικό ιδίωμα και για ποιον λόγο δεν είναι μουσειακό είδος η κρητική παράδοση.\nΓιατί δεν φτάνουν σε εμάς τα ονόματά τους;\nΓιατί βλέπουμε από το πρωί μέχρι το βράδυ τηλεόραση.\n«Αυτό που συμβαίνει στην Κρήτη δεν συμβαίνει πουθενά αλλού στην Ελλάδα. Να αντιμετωπίζεται η παράδοση τόσο δημιουργικά, τόσο φυσικά»\n«Η αγωνία μου είναι να γράψω απλά»\n«Έχω διδαχτεί από τις κρητικές μαντινάδες. Βέβαια μπορεί να ακούσεις τα πάντα- από μεγάλη σαβούρα μέχρι την απόλυτη σοφία μέσα σε δυο φράσεις», λέει ο Γιάννης Αγγελάκας\nΗ απλότητα είναι που ψάχνει κανείς όταν κάνει τραγούδι;\nTώρα το πάμε πολύ βαθιά το πράγμα.. Ας πούμε ότι η λέξη συντονισμός είναι πιο σωστή- κάτι που μας ξεπερνάει κι εμάς τους ίδιους.\nΤο λέω αυτό γιατί είσαι από τους ανθρώπους που δεν γράφουν τόσο απλά\nΜπορεί. Η αγωνία μου όμως είναι να γράψω απλά. Πάντως, αν άκουγες ξανά το «Μέσα μου ο αέρας που φυσά» (σ.σ.: σε στίχους δικούς του και μουσική Γιώργη Ξυλούρη) θα καταλάβαινες αμέσως πόσο έχω επηρεαστεί από τις κρητικές μαντινάδες.\nΟμολογώ ότι εδώ με πιάνεις αδιάβαστη. Θα το ξανακούσω...\nΓιατί το «Σιγά μη κλάψω» δεν είναι απλό; (σ.σ: από το CD «Από δώ και πάνω» 2005) δεν είναι απλό; Αν δεν είναι αυτό απλό, τι είναι; Νομίζεις ότι έτσι μιλάω; Ό,τι λέω το έχω κάνει πράξη στη μουσική μου. Η Κρήτη και ο Ψαραντώνης έχουν παίξει ρόλο σ΄ αυτό.\nΟι αγαπημένες μου μαντινάδες\n«Πονεμένη Καρδιά» από τον Φουσταλιέρη (που παίζει μπουλγαρί) και τον Μπαξεβάνη που τραγουδάει: «Σαν είχες άλλο στην καρδιά/ τι μ΄ ήθελες εμένα/ να με πληγώσεις να πονώ/ ώσπου να ζω για σένα» Οι Σητειακές Κοντιλιές: «Την πρώτη μου αγαπητικιά/ θυμούμαι ανάρια-ανάρια/ τότες που ήτανε αγνά/ όρκοι, φιλιά και χάδια» «Μέσα στον πόνο είν΄ η χαρά», του Δερμιτζογιάννη: «Μέσα στον πόνο είν΄ η χαρά/ μέσ΄ τη χαρά ο πόνος/ μέσα στον κόσμο βρίσκομαι/ κι είμαι έρημος και μόνος» «Ο Δίας ήτανε βοσκός», από τον Ψαραντώνη: «Ο Δίας ήτανε βοσκός, στ΄ Ανωγεινό αόρι/ κι ήτανε και το σπίτι ντου μέσα στο Περαχώρι»\nΤης Χάρης Ποντίδα, TA NEA: Δευτέρα 3 Αυγούστου 2009\nΕτικέτες Αγγελάκας Γιάννης, Ψαραντώνης


January, 2011 - Ξένια Κωνσταντίνου\nJanuary 14, 2011 - Xenia Constantinou No Comments\nΜε φυσικό (πολιτικό) αέριο περάσαμε στο 2011*\nΟι κοκορομαχίες γύρω από τη διαδικασία επικύρωσης των προσφορών για το φυσικό αέριο μπορούν να οδηγήσουν μόνο σε ένα συμπέρασμα. Ότι ο πολιτικός μας βίος πάσχει από ανοργανωσιά και έλλειψη σοβαρότητας. Μα είναι δυνατόν τρία χρόνια μετά και εφόσον η διαδικασία έχει ολοκληρωθεί να συζητούμε στο παραπέντε της επικύρωσης θέματα διαδικασίας και εγκυρότητας των προτάσεων που κατατέθηκαν; Αν έπρεπε να εξεταστούν επιστολές που κατατέθηκαν μετά την προθεσμία ή όχι; Να συζητάμε τους όρους εντολής της ΔΕΦΑ; Να συζητάμε αν είχε το δικαίωμα να καταλήξει ή όχι σε τελική απόφαση;\nΜια διαδικασία η οποία θα αλλάξει για πάντα το ενεργειακό πρόσωπο της Κύπρου και θα στοιχίσει μερικά δισεκατομμύρια στο δημόσιο, επιτρέπεται να γίνεται αντικείμενο πρωινών συζητήσεων με υπονοούμενα και συνωμοσιολογία του τύπου, τόσα δις θα πάρει η Shell πειράζει να «χάρισε» και ορισμένα εκατομμύρια ως αντάλλαγμα σε «κάποιους»; Ή υπάρχουν «κάποιοι» ακαδημαϊκοί και πολιτικοί οι οποίοι συνδιαλέγονται με «πολυεθνικές» και έχουν ιδία συμφέροντα από τη διαδικασία; Δεν το κατανοούν οι πολιτικοί μας ότι πλήττουν το δημόσιο συμφέρον και τη δικιά τους δημόσια εικόνα;\nΜια διαδικασία προσφορών οφείλει να υπακούει σε συγκεκριμένες αρχές που να διασφαλίζουν την ίση μεταχείριση όλων των ενδιαφερομένων, να είναι διαφανής και να μπορεί η αρμόδια αρχή να λογοδοτεί για κάθε φάση της διαδικασίας με στοιχεία. Αν η ΔΕΦΑ ξεκίνησε χωρίς ξεκάθαρους όρους εντολής τότε, από την αρχή η διαδικασία ήταν λανθασμένη. Εάν δεν ήταν ξεκάθαρο κατά πόσο υπήρχε ή όχι καταληκτική ημερομηνία τότε ήταν επίσης λάθος. Συμφωνώ με την κυβέρνηση ότι βεβαίως και πλήττεται το κύρος της Δημοκρατίας από το να τινάξει τη διαδικασία αυτή την ώρα στον αέρα, όμως, είναι απαράδεκτη η ανικανότητά της να συντονίσει και να διαφυλάξει μια διαδικασία προσφοράς και ως αποτέλεσμα τούτου, να κλονίζεται για άλλη μια φορά καίρια η εμπιστοσύνη του πολίτη προς τους θεσμούς και την πολιτεία.\nΑν όλα γίνονταν από την αρχή με τρόπο ξεκάθαρο και που να μην επιδέχεται αμφιβολίες, τότε, θα μπορούσε σήμερα να απαντά με στοιχεία. Ακριβώς όμως επειδή δεν το έπραξε, αναγκάζεται να ρίχνει το επίπεδο του διαλόγου και να ακυρώνει τη σημασία του όλου εγχειρήματος κάνοντας λόγο για ψευδο-επιστήμονες και συνομωσίες. Οπότε ας συμφωνήσει σιωπηρά με όλα τα κόμματα για μια νέα άμεμπτη διαδικασία άμεσα και να επαναπροκηρύξει τη διαδικασία.\nΌσο αφορά δε τα κόμματα της αντιπολίτευσης, καλώς έχουν αναδείξει τις αδυναμίες της διαδικασίας παρόλο που άργησαν πάρα πολύ. Εν τούτοις η εισήγηση να συζητηθεί το θέμα στη βουλή δίνει πρόσφορο έδαφος για λαϊκισμό επί ενός σοβαρού ζητήματος, καθυστερεί τη νέα διαδικασία, πλήττει τον φορολογούμενο και κυρίως, θα αποξενώσει ακόμη περισσότερο τους πολίτες από τα κοινά.\nΑς ελπίσουμε πάντως ότι η ιστορία με το φυσικό αέριο δε φανερώνει τη διάθεση εκ μέρους των βασικών παικτών της πολιτικής να ποδοσφαιροποιήσουν τα πάντα μέχρι τις βουλευτικές επειδή, το πολύ πολιτικό αέριο μπορεί να προκαλέσει ασφυξία στους πολίτες.


Εμφάνιση άρθρων βάσει ετικέτας: αρκούδες\nΤρίτη, 02 Ιανουαρίου 2018 11:42\nΤαξίδι στο Βόρειο Πόλο με ρωσικό παγοθραυστικό\nTo Εθνικό Αρκτικό Πάρκο της Ρωσίας είναι μια τεράστια έκταση περίπου 90.0000 τετραγωνικών χιλιομέτρων στον Βόρειο Πόλο που ιδρύθηκε το 2009 για την διατήρηση του φυσικού περιβάλλοντος, της άγριας ζωής και τη δημιουργία προσβάσιμων τουριστικών διαδρομών.\nΟ εκπαιδευτικός και οικολογικός τουρισμός ανθεί στο Εθνικό Πάρκο της Αρκτικής, το οποίο βρίσκεται στο βόρειο άκρο του νησιού Severny, στο αρχιπέλαγος Novaya Zemlya και σε 192 νησιά της γης του Franz Josef.\nΠυρηνικά παγοθραυστικά αναλαμβάνουν την ξενάγηση των επισκεπτών στην τεράστια έκταση με τα εκατοντάδες νησιά και τα αμέτρητα παγόβουνα.\nΑν δεν φοβάστε το κρύο και είστε από αυτούς που εκτιμούν την ομορφιά των παρθένων τοπίων και των μεγαλοπρεπών παγετώνων, αυτή η εκδρομή θα σας μείνει αξέχαστη.\nINFO: Όλη η περιοχή της Αρκτικής Ρωσίας είχε χαρακτηριστεί στρατιωτική ζώνη τα χρόνια της Σοβιετικής Ένωσης και το 2012 ξεκίνησε η επιχείρηση καθαρισμού από περισσότερους από 100.000 τόνους αποβλήτων που είχαν συσσωρευτεί κατά τη διάρκεια της σοβιετικής εποχής. Αυτά περιλαμβάνουν 250.000 βαρέλια προϊόντων πετρελαίου, ένα εκατομμύριο παλαιά βαρέλια και ερειπωμένα οχήματα, εγκαταστάσεις ραντάρ και αεροσκάφη. Το κόστος; 1,5 δισεκατομμύρια ρούβλια μέχρι το 2015, όταν και ολοκληρώθηκε το γιγαντιαίο έργο.


Piazza della Repubblica (Φλωρεντία, Ιταλία) - Κριτικές\nPiazza della Repubblica, Φλωρεντία - Κριτικές\nΝο 49 από 660 δραστηριότητες - Φλωρεντία\n“ΤΟ ΔΕΚΕΜΒΡΗ ΕΧΕΙ ΜΑΓΑΖΑΚΙΑ ΜΕ ΧΡΙΣΤΟΥΓΕΝΝΙΑΤΙΚΑ”\nΤο Δεκέμβρη εχει πολλους χριστουγεννιατικους παγκους και ενα καρουζελ.ομορφη πλατεια για να... διαβάστε περισσότερα\n“Πλατεία Δημοκρατίας ”\nΠαράλληλα με την piazza de la Signoria, 2' με τα πόδια από το Duomo, βρίσκεται η πλατεία αυτή... διαβάστε περισσότερα\nΤΟ ΔΕΚΕΜΒΡΗ ΕΧΕΙ ΜΑΓΑΖΑΚΙΑ ΜΕ ΧΡΙΣΤΟΥΓΕΝΝΙΑΤΙΚΑ\nΤο Δεκέμβρη εχει πολλους χριστουγεννιατικους παγκους και ενα καρουζελ.ομορφη πλατεια για να περασεις την ώρα σου. απλως οι παγκοι χαλανε λιγο την ομορφια.\nΠαράλληλα με την piazza de la Signoria, 2' με τα πόδια από το Duomo, βρίσκεται η πλατεία αυτή. ..σφύζει από κόσμο πρωί -βράδυ, ενώ το karouzel κλέβει την παράσταση! !\nΌλα ξεκινούν και καταλήγουν εδώ!\nΠολύ ωραίο σημείο αναφοράς για κάποιον που θέλει να δείτε τα αξιοθέατα να ψωνίσει ή να χαζέψει τους γύρω δρόμους με τα καταστήματα μεγάλων οίκων ή απλώς να τσιμπήσει κάτι ή να πιεί ένα εσπρεσάκι. Το ντουόμο είναι από εκεί 2 λεπτά με τα πόδια...Περισσότερα\nΩραία πλατεία για καφέ και για να παρακολουθήσεις την καθημερινή ζωή των κατοίκων της Φλωρεντίας καθώς δεν είναι τόσο τουριστική όσο οι πιο κεντρικές. Ωραία κτίσματα γύρω γύρω και κυρίως η αψίδα.\nκαφες με θεα στη κεντρικη πλατεια!\nΣτην πλατεία υπάρχει μία μεταλλική μακέτα με το χάρτη της Φλωρεντίας,εχει καφετεριες και εστιατορια καρουζελ ολο το χρονο πλανοδιους και κοντα τακι!\nΚαφές και θέα!!!!\nΕίναι ένα πολύ όμορφο μέρος για να απολαύσεις τον καφέ σου ή ακόμη και το φαγητό σου. Στην πλατεία υπάρχει μία μεταλλική μακέτα με το χάρτη της Φλωρεντίας - αξίζει να την δείτε!\nΩραιότατη πλατεία για να καθήσεις και να φας. Επίσης έχει την πιάτσα ταξί απ' όπου μπορείς να βρεις ταξί για τις μετακινήσεις σου.\nPiazza Della Republica είναι μια διάσημη πλατεία της Φλωρεντίας, καφετέριες, εστιατόρια και ένα όμορφο Carousel στη μέση.


Εκδόσεις Χρυσοπηγή : Κυριακή Απόκρεω: Το κριτήριο της σωτηρίας.\n«Γιατί Κύριε μας καταδικάζεις; Γιατί Κύριε μας σώζεις»; Και ο Κύριος τους απαντά. Και η απάντησή Του είναι κάτι που δεν περιμένουν.\nΕίναι σαν να μας λέγει ότι τελικά η σωτηρία δεν είναι κάποιο αποτέλεσμα μιας διαδικασίας ατομικών επιτευγμάτων, αλλά η κοινωνία με τους άλλους, η σχέση μας με τους άλλους. Θα διερωτηθεί λοιπόν κάποιος: Δεν χρειάζεται λοιπόν η νηστεία, η αγρυπνία, η εγκράτεια και γενικότερα η άσκηση;\nΚαι τον ευαρεστεί η φιλάνθρωπη διάθεση προς όλους, η ανεξικακία, η καλή πρόθεση η οποία πηγάζει μέσα από το ασκητικό πνεύμα που μας δίδαξαν οι Θεοφόροι Πατέρες της Εκκλησίας μας. Η μεγαλύτερη άσκηση είναι η αγάπη, αυτήν καλούμαστε να αποκτήσουμε και να ζήσουμε με όλους τους συνανθρώπους μας.


Αναλύσεις | Tracia (((i))) Contra\nΑνακοίνωση Ανοιχτής Συνέλευσης Ορεστιάδας για τα μέσα αντιπληροφόρησης\nΚείμενο αλληλεγγύης προς athens.indymedia, 98fm και Ράδιο Ένταση\nΑνακοίνωση Ανοιχτής Συνέλευσης Ορεστιάδας για τα μέσα αντιπληροφόρησης.\nΚατηγορίες: Αυτοοργάνωση - Αυτοδιαχείριση, Αλληλεγγύη, Ανυπακοή - Κοινωνικές Αντιστάσεις, Αναδημοσιεύσεις, Ανακοινώσεις-Κείμενα-Προκυρήξεις, Αναλύσεις, Καταστολή . Ετικέτες: 98FM Ραδιοζώνες ανατρεπτικής έκφρασης, Athens Indymedia, Έβρος, Αλληλεγγύη, Αντιπληροφόρηση, Ανοιχτή Συνέλευση Ορεστιάδας, Καταστολή, Ορεστιάδα, Πολιτικοί Κρατούμενοι, Τρομοκράτηση . Συντάκτης: Tracia (((i))) Contra . Comments: Δεν επιτρέπεται σχολιασμός στο Ανακοίνωση Ανοιχτής Συνέλευσης Ορεστιάδας για τα μέσα αντιπληροφόρησης\nΑνακοίνωση Κατάληψης Βύρωνος 3 | Καβάλα\nΜε αφορμή τις επιθέσεις που δέχονται το τελευταίο διάστημα οι καταλήψεις σε όλο τον ελλαδικό χώρο εμείς ως κατάληψη Βύρωνος 3 τασσόμαστε αλληλέγγυοι στο πλευρό των συλληφθέντων και διωκόμενων από την κρατική καταστολή. Από τα μέσα της δεκαετίας του ΄70 οι καταλήψεις αποτελούν «εστίες ανομίας» προτάσσοντας και πραγματοποιώντας μια ανταγωνιστική πραγματικότητα-κατάσταση ως προς την «νομιμότητα» των τηλεκαναλαρχών, της εκμετάλλευσης, της απάθειας και της υποταγής.\nΗ κατάληψη και αυτό οργάνωση ενός κτιρίου δεν είναι η οικειοποίηση τεσσάρων τοίχων που το περιβάλλουν αλλά οι σχέσεις αλληλεγγύης και κοινών στόχων που θέλουμε να δημιουργήσουμε, αποβάλλοντας ταυτόχρονα την όποια λογική ιδιοκτησίας πάνω στο κτήριο. Σχέσεις που δεν θέλουμε να κρατήσουμε μόνο για εμάς, ως μία μικρή όαση, αλλά να τις προβάλλουμε και να προτείνουμε στο ευρύτερο κοινωνικό πεδίο. Συνεπώς, είμαστε ορμητήρια, όχι όπως προβάλλει ο Δένδιας, αλλά ως ζωντανό παράδειγμα μιας ζωντανής-αυθεντικής-ελεύθερης κατάστασης στις πόλεις-κλουβιά και τα διαφανή κάτεργα που μας έχουν καταδικάσει.\nΤο πρόβλημα με τις καταλήψεις (το πρόβλημα με όλους εμάς) είναι ότι δουλεύουν δίχως αντάλλαγμα για την συλλογική μας ανατίμηση\nΑλληλεγγύη στις καταλήψεις Λέλας Καραγιάννη, Σκαραμαγκά-Πατησίων, Βίλα Αμαλίας, στον αυτοδιαχειριζόμενο χώρο Χanadu, στο αυτοδιαχειριζόμενο στέκι της ΑΣΟΕΕ και στον 98 fm.\nΑνίκανοι να καταστείλουν ότι δεν μπορούν να καταλάβουν\nΚατηγορίες: Ανυπακοή - Κοινωνικές Αντιστάσεις, Αναδημοσιεύσεις, Ανακοινώσεις-Κείμενα-Προκυρήξεις, Αναλύσεις, Καταστολή . Ετικέτες: Αντιπληροφόρηση, Καταστολή, Καβάλα . Συντάκτης: Tracia (((i))) Contra . Comments: Δεν επιτρέπεται σχολιασμός στο Ανακοίνωση Κατάληψης Βύρωνος 3 | Καβάλα\n«Άγιες μέρες» διανύουμε και η εγχώρια φιλανθρωπία μας σπάει τα τύμπανα από τον αντίκτυπο των κινήσεών της. Μαζεύουν τα ψίχουλά τους και τα πετάνε σ’ όλους αυτούς και αυτές που δεν βλέπουν στον ήλιο μοίρα. Παρ’ όλα αυτά τον πλούτο εξακολουθούν να τον κατέχουν αυτοί. Στην απέναντι πλευρά υπάρχουν και οι άνθρωποι που δεν συμβιβάζονται με τις φιλανθρωπίες και διεκδικούν όλα όσα τους ανήκουν, καθώς αυτοί και αυτές τα δημιουργούν, αυτοί και αυτές είναι που αν και φτιάχνουν τα πάντα σ’ αυτό τον κόσμο δεν έχουν στον ήλιο μοίρα. Ας κάνουμε λίγο πιο λιανά το τι σημαίνει διεκδικώ, γιατί μάλλον στην ελληνική κοινωνία έχει ξεχαστεί.\nΌταν δεν έχουμε που να μείνουμε δεν πηγαίνουμε στις ενορίες της γειτονιάς και τις Μητροπόλεις (δες όνομα που δώσανε οι τράγοι) για να παρακαλέσουμε να μας βρούνε κανένα σπίτι να μείνουμε. Όταν πεινάμε δεν πηγαίνουμε στις ουρές των συσσιτίων. Όταν η ΔΕΗ μας κόβει το ρεύμα δεν πηγαίνουμε να ζητήσουμε διακανονισμό. Μακρά η λίστα που αφορά την επιβίωση…. Εμείς αυτά τα κάνουμε μόνοι και μόνες μας. Διεκδικούμε κατοικία μπαίνοντας στα άδεια σπίτια και κάνοντας κατάληψη. Απαλλοτριώνουμε τον πλούτο που εμείς παράγουμε για να φάμε. Συνδέουμε το ρεύμα μόνοι μας χωρίς να ρωτήσουμε κανέναν. Και ούτω καθεξής. Αυτά είναι λίγα απ’ αυτά που εμείς διεκδικούμε. Διεκδίκηση της Ζωής. Το να σκύβεις, ή να έχεις αναγάγει σε υπέρτατη αξία την ιδιωτική περιουσία, δεν είναι ζωή.\nΣυλλογικοποιούμαστε για να πάρουμε τη ζωή μας στα χέρια μας. Σε όποιον χώρο συνυπάρχουμε, είτε αυτός είναι κατάληψη είτε κοινωνικός χώρος, λειτουργούμε ισότιμα μέσω συνελεύσεων στις οποίες άπαντες έχουν την ίδια βαρύτητα γνώμης. Άλλες αξίες από αυτές που έχει μάθει το μεγάλο μέρος της ελληνικής κοινωνίας. «Λογικά» αν δεν συμβαδίζεις με τα πρότυπα που κυριαρχούν είσαι αντίπαλος της εξουσίας, γιατί προάγεις άλλες αξίες και είσαι άμεση απειλή για την ίδια. Συχνά πυκνά μας χτυπάνε (εντός κι εκτός εισαγωγικών) με σκοπό να κάμψουν το ηθικό μας και να σταματήσουμε να παλεύουμε, να διεκδικούμε, να θέλουμε να ζήσουμε. Ωστόσο δεν τους βγαίνει.\nΤο Κράτος και το Κεφάλαιο θέλουν να μας εξοντώσουν (δες τα βασανιστήρια στη ΓΑΔΑ στους συντρόφους αντιφασίστες) και θα χρησιμοποιήσουν κάθε μέσον για να το κάνουν. Μέσα σε αυτό το πλαίσιο εντάσσουμε και τις επιθέσεις του Κράτους και των τσιρακιών του στις καταλήψεις και τους κοινωνικούς μας χώρους. Η επίθεση του Κράτους στην κατάληψη Βίλλα Αμαλίας και η επίθεση του παρακράτους στον κοινωνικό χώρο Xanadu είναι μια ξεκάθαρη απόδειξη ότι τους ενοχλούμε. Εμείς λέμε πως θα συνεχίσουμε τις προσπάθειες, όχι απλά να τους ενοχλούμε αλλά, να τους καταστρέψουμε, με λόγο και πράξη. Μέχρι τον ερχομό της κοινωνικής επανάστασης και της Αναρχίας σε κάθε χτύπημα τους θα απαντάμε με νηφαλιότητα με τα δικά μας χτυπήματα. Εμείς πρεσβεύουμε άλλες αξίες και θα τις προτάξουμε μέχρι να μην υπάρχουν καταπιεστές και καταπιεσμένοι, αφέντες και δούλοι, αφεντικά κι εργάτες, εξουσιαστές και εξουσιαζόμενοι. Και στην παραπάνω πρόταση βγαίνει και το συμπέρασμα επάνω στο ιδεολόγημα των «δύο άκρων». Το κράτος και το παρακράτος θέλουν να υπάρχουν αυτοί διαχωρισμοί, ενώ εμείς όχι και θα παλέψουμε μέχρι τέλους για να κάνουμε την επιθυμία μας πράξη.\nΚΑΤΩ ΤΟ ΚΡΑΤΟΣ-ΞΥΛΟ ΣΤΟΥΣ ΦΑΣΙΣΤΕΣ-ΑΛΛΗΛΕΓΓΥΗ ΜΕΤΑΞΥ ΤΩΝ ΚΑΤΑΠΙΕΣΜΕΝΩΝ\nΑΛΛΗΛΕΓΓΥΗ ΣΕ ΟΛΕΣ ΤΙΣ ΚΑΤΑΛΗΨΕΙΣ ΚΑΙ ΚΟΙΝΩΝΙΚΟΥΣ ΧΩΡΟΥΣ ΠΟΥ ΔΕΧΟΝΤΑΙ ΕΠΙΘΕΣΗ\nΑΛΛΗΛΕΓΓΥΗ ΣΤΗΝ ΚΑΤΑΛΗΨΗ ΒΙΛΛΑ ΑΜΑΛΙΑΣ ΚΑΙ ΣΤΟΝ ΚΟΙΝΩΝΙΚΟ ΧΩΡΟ XANADU\nΜεταφραστική ομάδα Λυσσασμένοι Προλετάριοι\nΚατηγορίες: Αλληλεγγύη, Αντιρατσισμός-Αντιφασισμός, Αναδημοσιεύσεις, Ανακοινώσεις-Κείμενα-Προκυρήξεις, Αναλύσεις, Καταστολή . Ετικέτες: Αντιπληροφόρηση, Αντιφασισμός, Βίλλα Αμαλίας, Καταστολή, Μεταφραστική Ομάδα - Λυσσασμένοι Προλετάριοι, Ξάνθη, Φασιτικές επιθέσεις, Xanadu . Συντάκτης: Tracia (((i))) Contra . Comments: Δεν επιτρέπεται σχολιασμός στο ΑΛΛΗΛΕΓΓΥΗ ΣΕ ΒΙΛΛΑ ΑΜΑΛΙΑΣ ΚΑΙ XANADU


Κορφιάτικο: Υπό έλεγχο τα πύρινα μέτωπα στην Πάφο-Σε επιφυλακή οι δυνάμεις για αναζωπυρώσεις.\nΥπό έλεγχο τα πύρινα μέτωπα στην Πάφο-Σε επιφυλακή οι δυνάμεις για αναζωπυρώσεις.\nΜετά από περίπου έξι ώρες, οι ισχυρές δυνάμεις πυρόσβεσης που τέθηκαν σε πλήρη κινητοποίηση για την κατάσβεση της μεγάλης πυρκαγιάς στην Πάφο, που μαινόταν σε δύο μέτωπα, κατάφεραν να την θέσουν υπό έλεγχο, ωστόσο οι δυνάμεις παραμένουν σε επιφυλακή για τυχόν αναζωπυρώσεις.\nΣύμφωνα με τον εκπρόσωπο Τύπου της Πυροσβεστικής, Αντρέα Κεττή, η πυρκαγιά που εκδηλώθηκε σε περιοχή δίπλα στο χωριό Σίμου, είναι διαχειρίσιμη, ενώ επιχειρείται η τελική κατάσβεση της. Οι δυνάμεις θα παραμείνουν στο μέρος για αρκετές ώρες ακόμη, για τυχόν αναζωπυρώσεις.\nΣύμφωνα με την Πυροσβεστική Yπηρεσία, η φωτιά εκδηλώθηκε γύρω στις δώδεκα το μεσημέρι, μεταξύ των χωριών Γιόλου, Μηλιού και Σίμου σε δύσβατη περιοχή.\nΗ πυρκαγιά κατέκαυσε συνολική έκταση 8 τετραγωνικών χιλιομέτρων από ξηρά χόρτα, άγρια βλάστηση και δένδρα. Επιπρόσθετα υπέστησαν ζημιές σε κτηνοτροφικά υποστατικά, φυτείες, ως επίσης και ζημιές κυρίως σε περιφράξεις και εξωτερικό εξοπλισμό μεμονωμένων κατοικιών στις Κοινότητες Γιόλου και Δρύμου.\nΓια την κατάσβεση της ενεργοποιήθηκε το Σχέδιο Δράσης Ίκαρος 2 και στη μάχη ρίχθηκαν πτητικά μέσα, συμπεριλαμβανομένων και δύο ελικοπτέρων των Βρετανικών βάσεων.\nΥπενθυμίζεται πως λόγω των καπνών που σκέπασαν τις περιοχές, η Πολιτική Άμυνα προχώρησε στην εκκένωση του χωριού Θρυνιά αλλά και κατοικιών για προληπτικούς λόγους.\nΣτο μεταξύ σε δηλώσεις του ο κοινοτάρχης της περιοχής Σίμου, είπε πως η πυρκαγιά που εκδηλώθηκε στις 11:50 έχει επηρεάσει τις περιοχές των κοινοτήτων Σίμου, νοτιοδυτικά της Γιόλου και έξω από τις κατοικίες της Δρύμου ωστόσο ανακόπηκε χωρίς να προκαλέσει ζημιές σε σπίτια, όπως είπε.\nΟ κ.Παπαγαπίου σημείωσε πως το έργο της κατάσβεσης έχει καταστεί πάρα πολύ δύσκολο λόγω του δύσβατου της περιοχής, αναφέροντας ενδεικτικά πως η περιοχή προς τα νότια της Σίμου είναι μη καλλιεργήσιμη περιοχή.\nΟ κοινοτάρχης της Σίμου είπε πως τόσο ο ίδιος όσο και κάτοικοι της περιοχής καθοδηγούσαν τα μέλη της Πυροσβεστικής Υπηρεσίας Κύπρου αλλά η περιοχή είναι είναι δύσβατη γεμάτη θάμνους.


Το παθητικό κάπνισμα «μπορεί να προκαλέσει βαρηκοΐα» - Αντικαπνιστική πύλη\nHome » Παθητικό κάπνισμα » Το παθητικό κάπνισμα «μπορεί να προκαλέσει βαρηκοΐα»\nPosted in Παθητικό κάπνισμα By spiros On November 17, 2010\nΤο τσιγάρο μπορεί να προκαλέσει βλάβες της ακοής όχι μόνο στους καπνιστές αλλά και σε όσους ανέχονται τον καπνό τους, δείχνει μελέτη που εξέτασε 3.000 Αμερικανούς.\nΤο παθητικό κάπνισμα, αναφέρουν οι ερευνητές στην επιθεώρηση Tobacco Control, αυξάνει κατά περίπου 30% τον κίνδυνος βαρηκοΐας, και μάλιστα σε όλο το φάσμα συχνοτήτων.\nΤα αίτια του φαινομένου παραμένουν ασαφή, φαίνεται όμως ότι ο καπνός μειώνει τη ροή στα τριχοειδή αιμοφόρα αγγεία του αφτιού.\nΤη μελέτη υπογράφουν ερευνητές του Πανεπιστημίου του Μαϊάμι και του Διεθνούς Πανεπιστημίου της Φλόριντα, οι οποίοι εξέτασαν 3.307 ενήλικους μη καπνιστές, από τους οποίους ορισμένοι είχαν κόψει το τσιγάρο, ενώ άλλοι δεν είχαν καπνίσει ποτέ.\nΠροκειμένου να προσδιοριστούν τα επίπεδα έκθεσης στον καπνό, οι εθελοντές υποβλήθηκαν σε εξετάσεις αίματος που μετρούν τη συγκέντρωση νικοτινίνης, του κυριότερου μεταβολίτη της νικοτίνης. Υποβλήθηκαν επίσης σε τεστ που εξετάζουν την ακοή σε ήχους χαμηλής, μέσης και υψηλής συχνότητας.\nΌπως αναφέρει το BBC, η ανάλυση έδειξε ότι όσοι εκτίθενται σε παθητικό κάπνισμα είναι πολύ πιθανότερο να εμφανίζουν ελαφρά βαρηκοΐα -ορισμένοι εθελοντές δυσκολεύονταν, για παράδειγμα, να παρακολουθήσουν μια συζήτηση σε θορυβώδεις χώρους.\n«Δεν γνωρίζουμε ακόμα ακριβώς σε πόσο καπνό πρέπει να εκτεθεί κανείς για να αντιμετωπίζει αυξημένο κίνδυνο» ανέφερε ο Δρ Ντάνιελ Φάμπρι, επικεφαλής της μελέτης.\n«Γνωρίζουμε πάντως ότι το όριο είναι πολύ χαμηλό. Το ασφαλές επίπεδο έκθεσης είναι ουσιαστικά η καθόλου έκθεση» προειδοποίησε.\nin.gr – 17/11/2010


ΕΠΙΣΤΗΜΟΝΙΚΗ ΑΣΤΡΟΛΟΓΙΑ: ΤΟ ΜΑΝΤΙΚΟ ΣΥΣΤΗΜΑ ΤΟΥ ΠΑΡΑΚΕΛΣΟΥ – 7η ΚΑΡΤΑ PUELLA\nΓενικά λοιπόν αυτή η κάρτα έχει ένα χαρακτήρα εξισορροπιστικό, δείχνει πως πρέπει με κάθε τρόπο να φροντίσουμε για περιορισμό κάποιων ελαττωμάτων, για λήψη μέτρων που θα βοηθήσουν να προστατευθούμε.\nΣυνιστά διπλωματικότητα, διαλλακτικότητα, συνεργασία, ιδιότητες που κατεξοχήν συνδέονται με το ζώδιο του Ζυγού.\nΣυνιστά όμως και ακαριαία παρέμβαση, είτε για να εξαλείψουμε ελαττώματα είτε για να εξασφαλίσουμε κάποια βοήθεια και τίθεται το ερώτημα πως αυτή η «ακαριαία δράση» συνάδει με το μετριοπαθή και κάποιες φορές υποχωρητικό ζυγό.\nΗ απάντηση είναι απλή, αρκεί πάλι να χρησιμοποιήσουμε την Εσωτερική Αστρολογία. Σύμφωνα με αυτή εσωτερικός κυβερνήτης του Ζυγού είναι ο εκρηκτικός Ουρανός, που κατεξοχήν συνδέεται με κάθε τι το ακαριαίο, άρα είναι απολύτως φυσικό να συνδέεται και με «ακαριαία δράση», που σκοπό έχει να εξασφαλίσει την αρμονία και την ισορροπία (Ζυγός).\nΓι’ αυτό αν αυτή η κάρτα πέσει στην άσκημη πάντα τρίτη θέση και μάλιστα αν πέσει αντεστραμμένη μπορεί να δηλώνει\nΑδιαφορία για προστασία που θα την πληρώσει το άτομο ακριβά.\nΚίνδυνο να χάσει την ισορροπία του.\nΔυσάρεστα γεγονότα που θα κάνουν το άτομο να είναι εκτεθειμένο.\nΣυγκρούσεις με το περιβάλλον που θα ακυρώσουν τη βοήθεια απ’ αυτό.\nΦυσικά αν πέσει στη 4η θέση του αποτελέσματος και μάλιστα όρθια δείχνει βοήθεια που θα του εξασφαλίσει προστασία και κατ’ επέκταση ισορροπία.\nΑναρτήθηκε από Regulushellas στις 2:16 μ.μ.


vagnes: ΠΑΣΟΚ και ΕΜΠΝΕΥΣΗ\nΠΑΣΟΚ και ΕΜΠΝΕΥΣΗ\n΄Ενα κόμμα που θέλει να προχωρήσει στη σύγχρονη πραγματικότητα με αποφασιστικά βήματα, θα πρέπει να δει τη νέα γενιά και τα προβλήματα της, πρώτα απ' όλα.\nΗ νέα γενιά σήμερα, κατά το μεγαλύτερο ποσοστό της, επιλέγει για το εργασιακό μέλλον της την σιγουριά που προσφέρει μια θέση στον ευρύτερο Δημόσιο τομέα.\nΑν αναλογιστούμε πως αυτός ο Δημόσιος τομέας απο πλευράς ανάπτυξης, παραγωγικότητας και αξιοκρατίας, βρίσκεται στα χαμηλότερα επίπεδα των χωρών της ΕΕ, μοιραία θα αναρωτηθούμε γιατί άραγε οι σημερινοί νέοι τη δουλειά του Δημόσιου υπάλληλου την έχουν ως την πρώτη τους επιλογή.\nΗ προφανής απάντηση φυσικά, ειναι ότι τους εξασφαλίζει σιγουριά και αποφυγή κάθε μελλοντικού κινδύνου και ρίσκου. Εξασφαλίζονται επίσης απο τον κίνδυνο αποτυχίας μιας δικής τους ιδιωτικής επιχείρησης.\nΣύμφωνοι, αλλά πόσο υγιές ειναι αυτό σήμερα για τους νέους μας και τη χώρα μας γενικότερα, σε ένα περιβάλλον παγκοσμιοποιημένης οικονομίας;\nΑν οι νέοι μιάς χώρας, δεν είναι αυτοί που θα αναζητήσουν το δρόμο και τη νέα πορεία μέσα στη σύγχρονη πραγματικότητα ποιοι θα το κάνουν;\nΤα σοσιαλιστικά κόμματα οφείλουν με μια γνήσια αυτοκριτική να παραδεχτούν πως για την τάση αυτή των νέων, σοβαρό μερίδιο ευθύνης φέρουν τα ίδια.\nΟ αριστερός (χρήσιμος για άλλα θέματα) προσανατολισμός των κομμάτων αυτών (και του ΠΑΣΟΚ) όλα αυτά τα χρόνια, εξιδανίκευε άκριτα ότι ηταν Δημόσιο και δαιμονοποιούσε, επίσης άκριτα, κάθε προσπάθεια ιδιωτικοποίησης. Ο λανθασμένος αυτός προσανατολισμός γέννησε ταμπού, που δύσκολα μπορούσε να ξεπεράσει ο απλός και κυρίως ο νέος πολίτης.\nΑπό την άλλη μεριά, στην Ελλάδα τουλάχιστον, δεν έγινε καμμιά προσπάθεια απεξάρτησης απο τις πελατειακές σχέσεις κόμματος-πολιτών και εφαρμογής μιας αξιοκρατικής πρακτικής προσλήψεων (πλήν ΑΣΕΠ που σήμερα έχει αποδυναμωθεί) και αν αυτό μπορεί κανείς να το "δικαιολογήσει" σε ένα δεξιό κόμμα, για ενα σοσιαλδημοκρατικό είναι απολύτως απαράδεκτο και αυτοκαταστροφικό. Για κάθε έναν που "εξυπηρετείται" υπάρχουν πολλαπλάσιοι που αδικούνται που ούτε ξεχνούν ούτε συγχωρούν.\nΟ αντίκτυπος των πρακτικών αυτής της πολιτικής επηρέαζε και δυστυχώς στην Ελλάδα επηρεάζει ακόμη την κρίση των νέων που είναι βέβαιο κάτω απο άλλες συνθήκες θα κατευθυνονταν σε αναζητήσεις εργασίας, που και τους ίδιους θα ικανοποιούσαν αλλά και την Ελλάδα θα βοηθούσαν να προχωρήσει με σίγουρα βήματα στην νέα διεθνή πραγματικότητα.\nΜε άλλα λόγια, ο νέος πάντα θα αναζητά το όραμα την έμπνευση τη φαντασία αλλά και τη υποστήριξη εκείνη, που σε ελάχιστο χρόνο θα μπορούσε να του αλλάξει τον προσανατολισμό του, προς μια κατέυθυνση υγιούς αναζήτησης ιδεών και ευκαιριών για ιδιωτικές, πρωτότυπες δουλειές και την απεξάρτηση του απο τη νοσηρή και υποτιμητική, για όλους, ανεύρεση μιας θέσης στο Δημόσιο, μιας ακόμη θέσης στο Δημόσιο, που προσφέρει πρόσθετη γραφειοκρατία και αναξιοκρατία και αφαιρεί κάθε ελπίδα για υγιή αναδιάρθρωση και ανάπτυξη.\nΤο ερώτημα είναι τον νέο, που πάντα έχει τη διάθεση και την φλόγα της αναζήτησης, ποιος έχει την υποχρέωση να τον στηρίξει στην προσπάθεια του αυτη και στον απεγκλωβισμό του απο τις παθογόνες καταστάσεις που τον περιβάλλουν;\nΤο ΠΑΣΟΚ, στη προσυνεδριακή συζήτηση που ανοίγει, σαν έναν απο τους πρώτους του στόχους, θα πρέπει να έχει την παραγωγή εκείνης της πολιτικής που θα δώσει ξανά το όραμα και την έμπνευση στους νέους και θα τους οδηγήσει σε μιά ανακατεύθυνση εργασιακών επιλογών με κύριο σκοπό την απεμπλοκή τους απο τα φοβικά ένστικτα της αποτυχίας και την έμπρακτη (οικονομική και με κίνητρα) στήριξη κάθε ιδιωτικής πρωτοβουλίας (των νέων), στην προσπάθεια τους για ίδρυση υγιών μικρών και μεσαίων πρωτότυπων επιχειρήσεων.\nΗ αριστερή στροφή που επιχειρείται, θα πρέπει να εστιαστεί στην αναδιανομή του εισοδήματος προς όφελος των εργαζομένων, μέσα απο τέτοιες υγιείς και παραγωγικές προτάσεις και όχι μέσα απο επιδοματικές και χαριστικές ή απαλλακτικές παρεμβάσεις, που όλοι ξέρουμε και ζούμε σήμερα που οδηγούν.\nΤα πολιτικά αδιέξοδα, που όλα τα σοσιαλδημοκρατικά κόμματα της ΕΕ, τουτη την εποχή καλούνται να επιλύσουν, μόνο με την αποδοχή της σύγχρονης πραγματικότητας και την δική τους αλλαγή κατεύθυνσης θα μπορέσουν να μείνουν πιστά στις αρχές που τα γέννησαν.\nΓιατί για να παραμείνει κανείς πιστός στις αξίες του, πρέπει συνεχώς να αλλάζει, σεβόμενος και ακολουθωντας το διεθνές περιβάλλον που ζεί, πόσο μάλλον ενα κόμμα.\nΑναρτήθηκε από vagnes στις 5:29:00 μ.μ.\nΕτικέτες εργασία, νέοι, ΠΑΣΟΚ, πολιτική, συνέδριο\nkaterina 9 Δεκεμβρίου 2007 - 10:42 μ.μ.\nΈχεις απόλυτο δίκιο ότι η επιχειρηματικότητα αυξάνει τη πίττα. Αυτή την πίττα που θα μοιράσουμε δίκαια....\nΠοια επιχειρηματικότητα όμως; H επιχειρηματικότητα ανάγκης και όχι η επιχειρηματικότητα ευκαιρίας. Είναι εύκολο να λέμε ότι το ΠΑΣΟΚ πρέπει να επενδύσει σ' αυτήν αλλά τι ακριβώς εννοούμε;;\nΚατ' αρχάς απαιτεί επιχειρηματική κουλτούρα, κουλτούρα του ρίσκου και πως αποκτιέται αυτή; Απο την εκπαίδευση; Απο μαθήματα επιχειρηματικότητας στην δευτεροβάθμια εκπαίδευση;\nΔευτερον ένας απο τους εχθρούς της επιχειρηματικότητας είναι το ασταθές φορολογικό περιβάλλον. Μήπως πρέπει να δούμε την φορολογική νομοθεσία απο μηδενική βάση (βλ. Ιρλανδικό Θαυμα);\nΤρίτον απαιτεί καινοτομικά προιόντα. Εδώ νομίζω ότι η απάντηση είναι οι spin off εταιρίες\n(τεχνοβλαστοι) αλλά αν δούμε με ποιο πλαίσιο τις κινεί και τις χρηματοδοτεί με 50%ν η ΓΓΕΤ θα το ρίξουμε στα σκληρα. Οι επενδυτές που μπλέκουν με τη ΓΓΕΤ παίρνουν ποικιλία Ζωνιανών.\nΤέταρτον απαιτεί καθοδήγηση. Το ΠαΣοΚ έστησε τα ΚΕΤΑ (Κέντρα Επιχειρηματικής Τεχνολογικής Ανάπτυξης) τα οποια μαραζωσαν. Αυτή τη στιγμή υπαρχουν τουλάχιστον 6 δομές στήριξης της επιχειρηματικότητας στην Ελλάδα που λειτουργούν αποκομμένα η μία απο την άλλη και ουσιαστικά εξυπηρετούν μόνο τα συμφέροντα των Δ.Σ. τους.\nΠέμπτον ένα από τα ανασταλτικά στοιχεία της επιχειρηματικότητας είναι η γραφειοκρατία. Που όμως εδράζεται η γραφειοκρατία; Στην έλλειψη εμπιστοσύνης της πολιτείας στους πολίτες και στην έλλειψη εμπιστοσύνης των πολιτών στην πολιτεία. Ενδεδειγμένη λύση το e-gov (ηλεκτρονική διακυβέρνηση. Ειναι όμως πανάκεια;;\nΔεν θέλω να κάνω κατάχρηση της φιλοξενίας σου και έτσι σταματάω εδώ.\nΘα επανέλθω όμως για την δημόσια διοικηση και γιαυτό που επιτέλους πρέπει να αποκτήσει. Το λένε Διοικητικό Αυτοματισμο\nvagnes 9 Δεκεμβρίου 2007 - 11:41 μ.μ.\nΚατερινα χαιρομαι για τη επισκεψη σου και σου ξεκαθαριζω απο την αρχη οτι τα ορια της φιλοξενιας μου τελειωνουν στο άπειρο και λιγο πιο πανω για τις δικες σου αναλυσεις.\nΘα ηθελα να ξεκινησω απο τον επιλογο σου.\nΤι σε γενικες γραμμες ειναι ο Διοικητικος Αυτοματισμος;\nΕχουμε ελπιδες με τα δεδομενα μας ως Ελλαδα, να τον υποδεχτουμε με επιτυχια ή παλι και δω θα κανουμε το "θαυμα" μας;\nΓια τα υπολοιπα βεβαιως χρειαζεται να μπει η επιχειρηματικοτητα στην εκπαιδευση, αυριο κιολας.\nΒεβαιως απαραιτητη η ανευρεση των δεξιοτητων του καθε μαθητη απο την πρωτοβαθμια ξεκινωντας και ο επαγγελματικος προσανατολισμος στο γυμνασιο. Απορω πως βρισκουν το δρομο τους τα παιδια χωρις αυτα!\nΗ επιχειρηματικοτητα αναγκης (που πολλαπλασιαζει τα θετικα αποτελεσματα) φερνει και την ευκαιριας, δεν ζουμε στον παραδεισο δυστυχως και δεν μπορουμε να το αποφυγουμε.\nΤο φορολογικο περιβαλλον ισως δεν ειναι το σοβαροτερο προβλημα και με την καταλληλη βουληση μπορει να επιλυθει και συντομα μαλιστα.\nΓια τη ΓΓΕΤ δεν γνωριζω τι ακριβως ειναι, θα ηθελα και δω μια μικρη περιγραφη και μια προταση για να την διορθωσουμε ενδεχομενως.\nΤα ΚΕΤΑ θα ηταν χρησιμα αν ειχαμε ηδη αναπτυξει το πνευμα του επιχειρειν στα παιδια μας, που οπως διαπιστωνουμε δεν καναμε ουτε βημα προς τα εκει.\nΗ ηλεκτρονικη διακυβερνηση θα λυσει πολλα απο τα προβληματα με πρωτο τη γραφειοκρατια. Την ανεργια που θα δημιουργησει μεσοπροθεσμα θα την οδηγησουμε ή θα οδηγηθει απο μονη της σε πιο αναπτυξιακες και επιχειρηματικες, ερευνητικες παραγωγικες διαδικασιες, που πρεπει να ειναι και το ζητουμενο της ολης προσπαθειας.\nΑυτα για τωρα θα τα ξαναπουμε ελπιζω συντομοτερα απ' οτι νομιζω\nAlma Libre 10 Δεκεμβρίου 2007 - 2:24 μ.μ.\nΑγαπητέ vagnes η παρουσία σου στην πρώτη μας ολομέλεια θα ήταν πολύ χρήσιμη. Όσα λέμε όλοι μεμονωμένα, πρέπει πλέον να τα ενώσουμε και να ακουστούμε δυνατά.\nMatrix 10 Δεκεμβρίου 2007 - 3:10 μ.μ.\nΓΓΕΤ : Γενική Γραμματεία Ερευνας και Τεχνολογίας.\nΌσο για το post σου vagnes, (θα ξεφύγω λίγο από τη βάση της συζήτησης που έβαλε η Κατερίνα και που πραγματικά με ενδιαφέρει και μένα να μάθω περισσότερα),\nκαι θα πω, ότι προσωπικά (έτσι όπως το αντιμετωπίζω από το κοινωνικό περιβάλλον και το χώρο εργασίας μου, τόσο εδώ στην Αθήνα, όσο και πολύ περισσότερο στη γενέτειρα μου τη Μυτιλήνη) το πρωταρχικό μέλημα του ΠΑΣΟΚ πρέπει να είναι να πείσει τον κόσμο ότι είναι τελείως διαφορετικό κόμμα (κίνημα μην ξεχνιόμαστε) από την Νέα Δημοκρατία.\nΕίναι να πείσει ότι αυτό το "Και' σεις τα ίδια θα κάνετε ή κάνατε ή λέτε" δεν ισχύει σε καμία περίπτωση και σε κανένα θέμα, είτε παιδεία λέγεται αυτό, είτε υγεία, είτε ασφαλιστικό είτε οτιδήποτε.\nΚαι είναι ευκαιρία τώρα να το ξεκινήσει αυτό, τώρα που οι "συμφεροντολόγοι" (να μην πω καμια πιο βαριά κουβέντα) που είχαν σπιτωθεί στο κόμμα έχουν αρχίσει και φεύγουν, μιας και δεν έχει ψωμί, δουλίτσες, ρουσφετάκια κ.τ.λ.\nΌταν γίνει συνείδηση στον Ελληνικό λαό, ότι το ΠΑΣΟΚ είναι συγκεκριμένα διαφορετικό κόμμα, τότε ο λαός θα ακούσει τις προτάσεις για επιχειρηματικότητα , αξιολόγηση κ.α.\nΜέχρι να γίνει αυτό, όσες σωστές προτάσεις και να έχει τις απορρίπτουν εκ των προτέρων, δεν κάθονται να ακούσουν καν.\n(Προσωπική άποψη εκφράζω, μπορεί να μην είναι έτσι όπως τα λέω, απλά εγώ να τυχαίνω σε "δύσκολους" ανθρώπους, απλά να επισημάνω ότι οι άνθρωποι αυτοί ανήκουν πραγματικά στη λεγόμενη G700, και όχι σε χλιδάνεργους ή άλλες κατηγορίες)\nvagnes 10 Δεκεμβρίου 2007 - 4:22 μ.μ.\nΣε ποια ακριβως ολομελεια αναφερεσαι;\nΣ' ευχαριστω ουτως ή άλλως για την προσκληση...\nvagnes 10 Δεκεμβρίου 2007 - 5:06 μ.μ.\nΦιλε και συναφελφε\nΠραγματι πρεπει πια το ΠαΣοΚ να μας πεισει για τη διαθεση του να ξεχωρισει απο τη ΝΔ, με ιδεες και προτασεις που θα ξαναγεννησουν το οραμα που θα διεγειρουν το ενδιαφερον μας ξανα.\nΠροτασεις απλες, κατανοητες, πραγματοποιησιμες χρειαζονται και γνησια βουληση, κυριως στους τομεις που αναφερεσαι.\nΜονο και μεσα απο τα ιστολογια φυτρωνουν καθε στιγμη σπουδαιες ιδεες για εφαρμογη, οχι να καθησει κανείς να μελετησει και με λεπτομερειες τα θεματα.\nΧαιρομαι και γω πως καποιοι εχουν καταλαβει στο ΠαΣοΚ οτι πρεπει να φευγουν σιγα-σιγα ή πως δεν μπορουν να συνεχισουν τα "παιχνιδακια" τους.\nΕχουμε αργησει πολυ να συζητησουμε στην Ελλαδα για επιχειρηματικοτητα, αξιολογηση, επαγγελμ. προσανατολισμο, δεξιοτητες και μαλιστα ξεκινωντας απο το δημοτικο.\nΘα προλαβουμε τους αλλους, αρκει να αποφασισουμε επιτελους να περπατησουμε αυτο το δρομο.\nΣυναντησα μηχανικους (και άλλους επιστημονες) συναδελφε σε ολα τα επαγγελματα (το εχω ξαναπει).\nΝα αποδεχθει καποιος την G600-700 χωρις να υποχρεωσει το μυαλο του να ψαξει για κατι νεο πρωτοτυπο και δικο του, το θεωρω τη χειροτερη εκδοχη και αποφαση που μπορει να παρει, ιδίως οταν προκειται για εναν νεο 25 εως 32 χρονων που οι υποχρεωσεις ειναι μικροτερες και η διαθεση για αναληψη ρισκου μεγαλυτερη.\nΤο μεγαλυτερο ρισκο ειναι η μη αναληψη ρισκου στη ζωη μας.\nΧωρις εστω και μικρο ρισκο, με υποστηριξη απο την κυβερνηση (αυτο προτεινω και στο post) ο "εγκλεισμος" στην G700 φανταζει μονοδρομος και θα αποτελει τη μόνη και αναποφευκτη λυση...\ntractatus 10 Δεκεμβρίου 2007 - 8:05 μ.μ.\nΤο ΠΑΣΟΚ ως κίνημα πρώτα πρέπει ν'αναλάβει ρίσκα έτσι ώστε έμπρακτα να φανεί στη κοινωνία η διφορετικότητά του μέσα απο την πρωτοπορία σε ιδέες αλλά και πράξεις. Γι' αυτό αμέσως και, το εννοώ αυτό, πρέπει να φροντίσει μέσα απο δημοκρατικές διαδικασίες ν' αλλάξει τα πρόσωπα...πρόσωπα όχι μόνο στη φάτσα αλλά πρόσωπα στην ουσία με πολιτικό λόγο και χωρίς βαρίδια μέσα απο το παρελθόν τους. Στις τοπικές κοινωνίες αυτό είναι ακόμα πιο απαραίτητο.\nΣτα θέματα της επιχειρηματικότητας θα συμφωνήσω ότι εν μέρει είναι θέματα που συμβαδίζουμε με σπουδές αλλά αυτό παράλληλα θα πρέπει να διασφαλίσει ότι τα ΑΕΙ δεν είναι κέντρα εξεύρεσης εργασίας ή εξειδίκευσης αλλά πρωτίστως γνώσης.\nΕπίσης, η εξειδίκευση είναι μιά έννοια που ήδη στην Ευρώπη έχει προσπεραστεί και οι γενικές γνώσεις, η εμπειρία, ο εθελοντισμός κ.λ.π. παρά το αρχικό πτυχίο, παίζουν περισσότερο ρόλο για να βρεί κάποιος δουλειά.\nΜια λύση για την ανάπτυξη της επιχειρηματικότητας είναι η περιφερειακή ανάπτυξη και η ενίσχυση με νέες θέσεις εργασίας σε επιχειρήσεις στην περιφέρεια. Για παράδειγμα, εδώ στη Μυτιλήνη, γειά σου matrix!, υπάρχουν πολλά χωριά εγκαταλλελλειμένα με θαυμάσιους οικισμούς που θα μπορούσαν να αξιοποιηθούν τουριστικά ως πρότυπα για εκδρομές ακόμα και τον χειμώνα και για επιχειρήσεις καινοτόμες που θα εξάγουν προϊόντα με ονομασία προέλευσης. Ακόμα και οι κτηνοτροφικές μονάδες στις αγροτικές περιοχές θα μπορούσαν να παράγουν βιολογικό γάλα και να το εξάγουν κι όχι να είμαστε στα χάλια που είμαστε σήμερα. Θα μπορύσαν να γίνουν σχολές για τους αγρότες στην κατεύθυνση καινοτόμων δραστηριοτήτων κ.α. πολλά που λίγο-πολύ όλοι τα έχουμε σκεφτεί. Ωστόσο, για να καταγραφούν όλες οι απόψεις πρέπει ν' ανοίξουμε τις πόρτες του κινήματος και κυρίως να καταξιώσουμε δημοκρατικές διαδικασίες λόγου και έργου μέσα απο τα πρόσωπα αλλά και απο τις θέσεις μας.\nMatrix 10 Δεκεμβρίου 2007 - 9:11 μ.μ.\n"...Το μεγαλυτερο ρισκο ειναι η μη αναληψη ρισκου στη ζωη μας...."\nΌσο για τους G700, έχει καταντήσει και αυτό όρος κλισέ για τους πολιτικούς "της τηλεόρασης", τους αναφέρουν όλοι (-πλέον-) χωρίς να νιώθουν τι είναι.\nΚαι συνυπογράφω στο ότι στους νέους οι υποχρεωσεις είναι λιγότερες και πως η διαθεση και ο χρόνος για αναληψη ρισκου μεγαλυτερη, απλά υπάρχει ο φόβος της ανασφάλειας που τους κρατάει πίσω τις περισσότερες φόρες.\nΤέλος, πράγματι όλα πρέπει να ξεκινήσουν από το δημοτικό, όπως αναφέρεις στα περισσότερα post σου.\nΣτις ωραίες προτάσεις σου για τον τόπο μας να προσθέσω και την αξιοποίηση των ιαματικών πηγών ορισμένες από τις οποίες είναι μοναδικές στα χαρακτηριστικά τους.\nkaterina 10 Δεκεμβρίου 2007 - 10:00 μ.μ.\nΕπανέρχομαι σ' αυτά που λέγαμε και εχθές, αλλά ο Μορφέας με εμπόδισε να συνεχίσω. Ναι, όπως λέει και ο matrix η ΓΓΕΤ είναι η Γενική Γραμματεία Ερευνας και Τεχνολογίας. Αυτή που θα έπρεπε να είναι η αιχμή του δόρατος της ανάπτυξης και έχει γίνει ένα μαγαζάκι συμφερόντων. Όταν καταφέρω να βάλω κάποιους πίνακες από κάποια excelακια θα μπορούμε να μιλήσουμε πολυ συγκεκριμένα για το τραγικό ποσοστό των επιχειρηματικων δαπάνωνγια R&D ως %ποσοστό του ΑΕΠ. Όσον αφορα τον διοικητικό αυτοματισμό αφορά σε ένα μοντέλο λειτουργίας της δημόσιας διοικησης που οδηγεί στην απεξάρτηση από τον κυβερνητικό και ακόμα χειρότερα από τον κομματικό εναγκαλισμό.\nvagnes 11 Δεκεμβρίου 2007 - 12:28 π.μ.\nΦιλη tractatus (Ελενη) καλως ορισες\nΠως να δεχτει κανεις ευκολα το νεο κομμα αλλα με τα παλια φθαρμενα προσωπα, ειναι ενα πολυ μεγαλο ερωτημα. Πως να τους στειλουμε καναπε ολους αυτους;\nΑΕΙ κεντρα γνωσης φυσικα. Τι να σου φταιει η κυβερνηση που εσυ σαν γονιος ή μαθητης δεν ανοιξες ουτε ενα φυλλαδιο για να διαβασεις ποια ειναι τα κορεσμενα επαγγελματα;\nΑν δεν κανεις ενα τεστ επαγγελματικου προσανατολισμου που πας ρε...φιλε; Τι σου αρεσει να κανεις και τι εισαι αξιος να κανεις πότε θα το μαθεις οταν θα φορτωθεις με πτυχια και μεταπτυχιακα και θα εχεις ξοδεψει μια περιουσια και μιση ζωη;\nΕνταξει η πολιτεια ειναι υποχρεωμενη να τα κανει αυτα, αλλα αφου δεν τα κανει ακομα, εσυ πρεπει να ξαπλωσεις για υπνο;\nΤα πτυχια και τα μετα-πτυχια εγιναν ευκολα κτημα των περισσοτερων, το ποσο φλογα και αγαπη για δουλεια εχει ο καθενας πρεπει να βρεθει τροπος να μετρηθει, τα τυπικα προσοντα δεν αρκουν απο μονα τους. Καθε επιτυχημενος στηριζεται στην αγαπη και τη φλογα που εχει για τη εργασια του.\nΑν θεσουμε θεμα συζητησης τις πρωτοτυπες διεξοδους εργασιας, το πλουτο που θα μαζεψουμε δεν μπορουμε να τον φανταστουμε. Απο κει ας ξεκινησουν οι νεοι με τολμη (αλλα με φλογα και αγαπη) και θα καταλαβουν συντομα τι θησαυρο μπορουν να ανακαλυψουν.\nΑν δεν υπηρχε η ΟΚΝΗΡΙΑ σκεψης και η "αγαπη" της ησσονος προσπαθειας, η ανεργια θα ηταν σε αστεια επιπεδα.\nΟ επιλογος σου Ελενη εκφραζει απολυτα και τις δικες μου σκεψεις.\nΕιθε να γινει το ξεκινημα...\nvagnes 11 Δεκεμβρίου 2007 - 12:35 π.μ.\nΦιλε και συναδελφε\nΤο G600 or G700 μου θυμιζει τα νουμερα που χαραζουν στους φυλακισμενους στον μπρατσο τους, για να αναγνωριζονται οταν τολμουν να αποδρασουν. Δεν ειναι καθολου σωστος ο χαρακτηρισμος αυτος και πρεπει να τον αλλαξουμε θετικα.\nΠαραδειγμα: η κρυμμενη δυναμη των 700 ή Η αποδραση των 700...\nvagnes 11 Δεκεμβρίου 2007 - 12:48 π.μ.\nΑυτο χρειαζεται αμεση εφαρμογη.\nΠου υπαρχει, πως εφαρμοζεται θελουμε μεσες ακρες τι ακριβως κανει αυτος ο αυτοματισμος.\nΜπορει να ξεπερασει τα Ελληνικα πανυψηλα εμποδια;\nΣυνεδριο κομματος ερχεται να γινει κεντρικο θεμα απο αυτους που θα συμμετασχουν.\nΦιλη alma libre, συμμετεχεις ενεργα στο συνεδριο να προκληση και προταση για προβληματισμο και ΥΛΟΠΟΙΗΣΗ.\nΜπορουμε να φανταστουμε τα οφελη απο μια Διοικητικη απεξαρτηση απο Κυβερνητικο και κομματικο εναγκαλισμο!!;\nNdN 11 Δεκεμβρίου 2007 - 2:36 π.μ.\nΠράγματι η Κατερίνα έχει δίκιο όταν μιλάει για επιχειρηματική κουλτούρα και κουλτούρα του ρίσκου. Δυστυχώς η πλειοψηφία των Ελλήνων αυτή την κουλτούρα δεν την έχει. Αυτό γίνεται φανερό και από την εμπέδωση της άποψης ότι μόνο το δημόσιο παρέχει σιγουριά.\nΑπό εκεί και πέρα το κίνητρο για την αύξηση της επιχειρηματικότητας πρέπει να είναι κατα βάση οικονομικό. Το φορολογικο περιβαλλον ειναι προβλημα αν και μπορει να επιλυθει σχετικά εύκολα. Η απαξίωση της ΓΓΕΤ επίσης.Το μεγαλύτερο πρόβλημα ωστόσο είναι η έλλειψη κινήτρων. Εαν κάποιος στην Ελλάδα ξεκινήσει κάτι δικό του θα πρέπει να ξοδέψει πολύ χρόνο και χρήμα και η ανταποδωση που θα έχει δεν θα είναι μεγαλύτερη από τον μισθό ενός πρωτοδιόριστου αστυνομικού (στις περισσότερες των περιπτώσεων). Πως πείθεις έτσι έναν νέο να ρισκάρει το ενδεχόμενο αποτυχίας που συνεπάγεται και στιγματισμό? Η προστασία του νέου επιχειρηματία πρέπει να γίνει προτεραιότητα. Η στήριξη του επίσης. Δεν μιλάω για επιδοματικές ή χαριστικές παρεμβάσεις, αλλά δεν μπορεί κάποιος να κάνει μία αρχή αν φοβάται πως στην πρώτη ατυχία ή αποτυχία θα χάσει το σπίτι από τις τράπεζες.\ntractatus 11 Δεκεμβρίου 2007 - 2:21 μ.μ.\n@ βέβαια τα ιαματικά επιπρόσθετα...μου ξέφυγε. Θα ανεβάσω και post για το νησί. Ελπίζω να συμμετέχετε...\nvagnes 11 Δεκεμβρίου 2007 - 3:16 μ.μ.\nΦιλε ndn (Νικο)\n"Η αγαπη εξω βαλλει τον φοβο"\nΤο πρωτο και αδιαμφισβητητο κινητρο επιτυχιας ειναι η αγαπη.\nΜη ξεχνας τον "αλχημιστη" στο δικο σου ιστολογιο.\nΔεν αξιζει ο φοβος οταν εχει επαθλο την ελευθερια;\nΑν ξεκινησεις με το μισθο του αστυνομικου θα εισαι και τυχερος.\nΤο θεμα δεν ειναι με τι θα ξεκινησεις, αλλα με τι προοπτικη θα ζησεις την υπολοιπη μια και μοναδικη ζωη σου...\nvagnes 11 Δεκεμβρίου 2007 - 3:18 μ.μ.\nΠροχωρα δεν χανομαστε μη φοβασαι\ngyristroula2 12 Δεκεμβρίου 2007 - 5:37 μ.μ.\nΌσο ο ιδιωτικός τομέας στην Ελλάδα θα λειτουργεί σε παρασιτικό εναγκαλισμό με το δημόσιο και χωρίς κανένα σεβασμό στη νομιμότητα και στον υγιή ανταγωνισμό και ο δημόσιος θα είναι το Ελ Ντοράντο για εύκολο "μαύρο" χρήμα και "μπίζνες" κάθε είδους, οι νέοι θα ψάχνουν αγωνιωδώς για μια θέση στο δημόσιο, αφού εκεί μπορούν στην χειρότερη περίπτωση να...κάνουν πως δουλεύουν και στην καλύτερη να βρουν τρόπο να αβγατίσουν το μισθό τους, χωρίς να κουραστούν ιδιαίτερα. Τους έχουμε αφήσει και κανένα περιθώριο να επιλέξουν διαφορετικά;\nprasino liker 12 Δεκεμβρίου 2007 - 10:07 μ.μ.\nΠαρα πολυ ωραια η φωτο.Καταπληκτικη επιλογη.\nΟι νεοι ,φυσικα και ψαχνουν κατι σιγουρο στο δημοσιο.Θεσεις που θα παρεχουν αραλικι οχι βεβαια σε ολους.Πληρωμη υπερωριων που ουδεποτε κανουν.Σαββατοκυριακο αργιες κτλ ελευθερο.Εχουν και τους γονεις που βοηθανε την κατασταση οσο γινεται.Γιατι να δουλεψουν στις περιουσιες τους;Τι λες καλε αυτα ειναι για τους αλλοδαπους.Λυπηρο για το καθε κομμα διοτι πλεον υπαρχουν νεα ηλικιακα ατομα που θα μπορουσαν με πολυ πεισμα να διεκδικησουν και να αλλαξουν τον τροπο αντιμετωπισης των νεων.Δυστυχως μονο λογια.\nvagnes 12 Δεκεμβρίου 2007 - 11:50 μ.μ.\nΓι' αυτο το Α και το Ω ειναι η ΠΑΙΔΕΙΑ απο κει μπορουν να ξεκινησουν ολα, με δασκαλους σαν και του λογου σου.\nΟσο αργουμε τοσο πιο ευκολο ειναι να συμβουν αυτα που στο δικο σου post αναγραφεις.\nΕπειδη ειμαι αισιοδοξος "αλχημιστης", παντα υπαρχουν αξιοπρεπεις λυσεις χωρις πολλους συμβιβασμους και εξαρτησεις απο τον δημοσιο τομεα.\nΕιμαστε πολλοι αυτοι που αξιοπρεπως συμβιβαζομαστε με ανθρωπινα ορια. Ιδεες χρειαζονται, αγαπη και μερακι και τοτε ολοι "συνωμοτουν" υπερ μας...\nvagnes 13 Δεκεμβρίου 2007 - 12:07 π.μ.\nΕιναι πολυ ακριβη η σιγουρια που εξαγοραζουν σε τουτο το δημοσιο, οι πιο πολλοι την πληρωνουν με ανταλαγμα τα ονειρα και τα οραματα τους...\nΤι κι' αν τη σιγουρια αποκτησεις αφου θα εχεις χασει τον εαυτο που ονειρευοσουν απο μικρο παιδι...\nΜου αρεσει πολυ και μενα αυτη η φωτο, χαιρομαι που μου το ειπες και συ, σ' ευχαριστω.\nτσότσος 13 Δεκεμβρίου 2007 - 8:48 μ.μ.\nΦίλε μου, ούτε δαιμονοποίηση ούτε εξιδανίκευση για το Δημόσιο, απλά τοποθέτηση στη σωστή βάση: Δημόσιο = περιουσία όλων μας, άρα πρέπει να προσεχτεί προς όφελός μας. Ούτε μικρό ούτε μεγάλο αλλά όσο χρειάζεται. Πού είναι όμως το ΠΑΣΟΚ να πει απλές αλήθειες; Να πείσει για τη γνώση των πραγμάτων που, αναμφίβολα, έχει; Και πώς να μιλήσει στις νέες γενιές όταν αυτομαστιγώνεται απαξιώνοντας το μεγαλειώδες έργο του (όπως πολύ σωστά έχεις πει);\nΗ έμπνευση, φίλε μου, έρχεται προβάλλοντας πρώτα τις απλές αλήθειες (σαν αυτή περί Δημοσίου) και μετά ρίχνοντας "το βότσαλο στη λίμνη" για καινοτομία κλπ. Ο Παπανδρέου, είναι αλήθεια, τα είπε αυτά προεκλογικά (περί καινοτομίας κλπ.)αλλά η κοινωνία δεν άκουσε...Αναρωτήθηκε, αυτός και οι συν αυτώ, το γιατί;\nΧαίρομαι πάντως για την αισιοδοξία σου να βάζεις ερωτήματα για την μελλοντική πορεία του ΠΑΣΟΚ, εμένα δεν με ενδιαφέρει κανένα κόμμα, περιμένω να δω το καινούργιο. Και φυσικά δεν το περιμένω από τον Τσίπρα, που το μόνο μέχρι στιγμής "αποδεικτικό στοιχείο" του είναι η life style φρεσκάδα του...\nvagnes 15 Δεκεμβρίου 2007 - 1:08 π.μ.\nΕιμαι αθεραπευτα αισιοδοξος δυστυχως (ή ευτυχως) και βλεπω πως παντα μπορουμε να προχωραμε προς τα επανω καθε φορα που ολοι συνειδητοποιουμε κατι που μας βλαπτει.\nΤα βηματα μπορει να ειναι μεγαλα ή μικρα αρκει να γινονται με αποφασιστικοτητα. Αποφασιστικοτητα που ακομη δεν εχω διακρινει και γω απο τη μερια του Πασοκ και του ηγετη του γιατι οι προτασεις υπαρχουν, άλλο φταιει, που δεν εχει αναζητηθει, οπως πολυ σωστα λες και συ.\nΔεν μπορω ομως να ειμαι τοσο αισιοδοξος για τις επιλογες των νεων στην εργασια.\nΦοβια και συμβιβασμος απο την αρχη; Δεν μπορω να ελπιζω σε τιποτα, αν η φλογα των νεων αναβει και σβηνει για μια θεσουλα στο Δημοσιο.\nΟσο για το "φαινομενο" Τσιπρα θα ηθελα να το αναλυσουμε και να το σχολιασουμε κι' αυτο στο εγγυς μελλον...\nΠαπαχατζής Παναγιώτης 16 Δεκεμβρίου 2007 - 11:12 μ.μ.\nΗ οικονομική στήριξη σε νέους επιχειρηματίες υπάρχει (μέσω προγραμάτων του ΟΑΕΔ).\nΤο ζητούμενο είναι, αυτή η χώρα να δώσει την γνώση που χρειάζεται σε κάποιον για να προχωρήσει στην κίνηση αυτή. Και αυτό είναι το μεγάλο στοίχημα. Μαθήματα επιχειρηματικότητας στο Λύκειο.\nvagnes 16 Δεκεμβρίου 2007 - 11:27 μ.μ.\nΠαναγιωτη συμφωνουμε, θα προτεινα απο το γυμνασιο πως πρεπει αυτο να ξεκινησει, ειναι ισως αργα να αλλαξει νοοτροπια καποιος στο Λυκειο.\nΟσο για τον ΟΑΕΔ μιλαμε για αστεια ποσα 8000€ εως 15000€. Δεν στηνεται επιχειρηση με τοσα λιγα, που φυσικα δεν ειναι ασχημα και αυτα.\nΤη χρηματοδοτηση απο τις τραπεζες θα προτιμουσα με σεβαστα κεφαλαια με μηδενικα επιτοκια και δημοσια επιχορηγηση.\nΚερδος θα ειναι για τη χωρα ο καθε νεος επιχειρηματιας, πρεπει με γενναια μετρα να στηριχθει.\nτσότσος 16 Δεκεμβρίου 2007 - 11:34 μ.μ.\nΝα, φίλε μου, η ευκαιρία έμπνευσης που μπορεί να εμφυσήσει το ΠΑΣΟΚ: ένας νέος πατριωτισμός που (γιατί όχι;)θα ΩΘΕΙ νέους στο Δημόσιο για να ΠΡΟΣΦΕΡΟΥΝ και όχι για να ΒΟΛΕΥΤΟΥΝ! Θα τους ωθεί σε ένα ΝΕΟ Δημόσιο με σαφείς στόχους, αρχές, αξίες, ΑΞΙΟΛΟΓΗΣΗ, έμπνευση. Και να γιατί:\nΤο Δημόσιο (δεν μιλάω για διοικητικές θέσεις κλπ.) προσφέρει τη δυνατότητα να ασχοληθείς με αβανταδόρικα θέματα (οικολογία/ περιβάλλον, υποδομές, πολιτισμός κλπ.)με σαφείς όρους ("συμπαθητικός" και όχι πολύ κατώτερος από το ιδιωτικό τομέα μισθός είδικά για τεχνικά στελέχη, καθωρισμένο ωράριο)και ανάγκη για προσφορά γνώσεων. Παράλληλα το Δημόσιο μπορεί να γίνει "ατμομηχανή" ανάπτυξης της οικονομίας και να εποπτεύσει τους μηχανισμούε της αγοράς. Τί σπουδαιότερο λοιπόν, να μπορέσει ένα πολιτικό κόμμα (ποιο άλλο, το ΠΑΣΟΚ και η ανανεωτική Αριστερά) που δεν βλέπει (ή δεν θα έπρεπε να το βλέπει) το Δημόσιο σαν πελατειακό "μαγαζί" να καλέσει τους νέους να ενταχθούν σ'αυτό, αλλά να μην τους αφήσει να ΜΑΡΑΖΩΣΟΥΝ, να τους υποστηρίξει με υποδομές, μετεκπαίδευση, εκπροσωπήσεις στο εξωτερικό και κυρίως ΑΞΙΟΚΡΑΤΙΑ στη εξέλιξή τους;\nΑμφιβάλλεις ότι, αν υπήρχε πραγματική αξιοκρατία, θα εξαφανιζόταν το "βόλεμα" γιατί η αποδοτικότητα θα είχε απτά οφέλη (μισθολογική/διοικητική εξέλιξη) και θα ένοιωθαν όλοι ότι προσφέρουν στη χώρα; Γιατί, βρε παιδιά, χάθηκε η έννοια της προσφοράς στην Ελλάδα και έχουμε φτάσει να θεωρούμε "παλιομοδίτες" όσους αναφέρονται σ'αυτή;\nΝα λοιπόν πεδίο δόξης λαμπρόν για το ΠΑΣΟΚ...Τουλάχιστον όσον αφορά το δημόσιο τομέα.\nvagnes 17 Δεκεμβρίου 2007 - 12:21 π.μ.\nΤο Α και το Ω ειναι η αξιοκρατια φιλε μου. Ειναι πανακεια (για μενα) η αξιοκρατια.\nΑπο τα νηπια πρεπει να ξεκινησει απο την Παιδεια γενικως.\nΗ αξιοκρατια μπορει να σαρωσει πολλα αλυτα προβληματα.\nτσότσος 17 Δεκεμβρίου 2007 - 12:27 π.μ.\nΩραία, συμφωνούμε λοιπόν. Άντε να δούμε ποιος θα την εφαρμόσει...\nBilli o tromeros 28 Δεκεμβρίου 2007 - 10:51 μ.μ.\nΤο Πα.Σο.Κ. έλαβε τέλος στις 11 Νοεμβρίου 2007.όποιος δεν το βλέπει, δεν το παραδέχεται ή το χειρότερο το βλέπει και το αποσιωπά κάνει κακό στην Δημοκρατική λεγόμενη παράταξη.Στο Πα.Σο.Κ.απ' τη στιγμή που δεν μπόρεσαν ν' αντιδράσουν τα υγιή του στοιχεία στην επικράτηση ανθρώπων που δεν είχαν να χάσουν απολύτως τίποτα (ούτε αξιοπρέπεια) άρχισε να γράφετε το τέλος του.μιά ευκαιρία που δόθηκε με τον Βενιζέλο κάηκε ακριβώς απ' αυτά τα στοιχεία.Και βεβαίως δεν πρέπει να ξεχνάμε τα σημεία των καιρών ήτοι την απόλυτη ιδιώτευση, το να λύσουν οι άλλοι το πρόβλημα μου και ότι κυριαρχεί παντού η ΕΦΗΜΕΡΗ ΩΦΕΛΙΜΙΣΤΙΚΗ ΣΚΟΠΙΜΟΤΗΤΑ.Billi o tromeros\nvagnes 2 Ιανουαρίου 2008 - 1:40 π.μ.\nΝομιζω πως συμφωνω μαζι σου.\nΑυτο το αυτονοητο που λες γιατι αραγε δεν το αντιλαμβανεται η ηγεσια;\nΗ αποψη μου ειναι πως τους αρκει να ανεβουν στην εξουσια, απο τα λαθη της ΝΔ που δεν ειναι ολα λαθη ειναι και σκοπιμοτητες. Ωσπου να γινει αυτο δεν τους κακοφαινεται να βρισκονται στην αντιπολιτευση, αλλωστε ειναι πολλοι αυτοι, που ειναι ηδη χορτασμενοι οπως ειπαν και συναδελφοι τους...\n...η νικητηριος δυναμη\nΠΑΣΟΚ και ΣΥΡΙΖΑ\nΥΠΟΚΡΙΣΙΑ ΚΑΙ ΠΟΛΙΤΙΚΗ ΑΧΩΡΙΣΤΟΙ ΣΥΝΤΡΟΦΟΙ\nΗ αξιολόγηση και η κατάλληλη επιμόρφωση


Αγγλικές «σειρήνες» για Ματέο Γκαρσία | in.gr\nΑγγλικές «σειρήνες» για Ματέο Γκαρσία\nΣτο «στόχαστρο» της Μπέρμιγχαμ βρίσκεται ο Αργεντινός επιθετικός, σύμφωνα με ισπανικό δημοσίευμα.\n27 Ιουλίου 2019, 17:30\nΣτη μεταγραφική λίστα της Μπέρμιγχαμ φαίνεται πως βρίσκεται ο Ματέο Γκαρσία. Σύμφωνα με ρεπορτάζ της ισπανικής εφημερίδας «Provincia», ο Αργεντινός επιθετικός έχει τραβήξει το βλέμμα της αγγλικής ομάδας, η οποία εξετάζει έντονα την περίπτωσή του.\nΌπως αναφέρεται, σημαντικό ρόλο στην υπόθεση του 22χρονου επιθετικού αναμένεται να παίξει ο τεχνικός των «μπλε», Πάκο Ερέρα, ο οποίος γνωρίζει από πρώτο χέρι τις ικανότητες του νεαρού άσου.\nΥπενθυμίζεται πως ο Ερέρα ήταν ο άνθρωπος που είχε εισηγηθεί την απόκτηση του Αργεντινού την περίοδο που βρισκόταν στον πάγκο του Άρη, με τους δυο άνδρες να έχουν μια εξαιρετική συνεργασία.\nΠάντως, στο δημοσίευμα συμπληρώνεται πως η περίπτωσή του παραμένει δύσκολη, καθώς οι Άγγλοι αντιμετωπίζουν έντονο ανταγωνισμό από επίδοξους μνηστήρες που… γλυκοκοιτάζουν τον 22χρονο.


Ad Astra: Ψυχανάλυση στο διάστημα | Κινηματογράφος\n27 Σεπτεμβρίου 2019 , Από: Σπύρος Καραγεώργης\nΗ οσκαρική περίοδος και η μάχη για τις υψηλότερες διακρίσεις του κινηματογράφου μόλις ξεκίνησε, με τις πιο αξιόλογες ταινίες της χρονιάς να κάνουν τώρα την εμφάνισή τους. Ο Brad Pitt ξαναχτυπά σχεδόν ένα μήνα μετά την κυκλοφορία της ταινίας του Quentin Tarantino Once Upon a Time in Hollywood, αυτή τη φορά με το Ad Astra, ένα sci-fi δράμα δικής του παραγωγής, σκηνοθετημένο από τον James Gray, o οποίος είναι γνωστός για τις ταινίες We Own The Night, The Immigrant και The Lost City of Z. Το σενάριο συνυπογράφει ο Gray μαζί με τον Ethan Gross και πρωταγωνιστούν οι Brad Pitt Tommy Lee Jones, Donald Sutherland, Ruth Negga και Liv Tyler.\nΣτο κοντινό μέλλον όπου το ανθρώπινο είδος έχει αποικήσει τη Σελήνη και τον Άρη, το ηλιακό σύστημα της Γης έχει χτυπηθεί από κάποια μυστηριώδη ηλεκτρικά κύματα που προέρχονται από το διάστημα, με αποτέλεσμα η ανθρωπότητα να βρίσκεται σε μεγάλο κίνδυνο. Ο αστροναύτης Roy McBride (Pitt), έχοντας επιβιώσει από ένα τέτοιο κύμα, καλείται από την SPACECOM σε μία απόρρητη συνάντηση. Οι διοικητικοί της SPACECOM ενημερώνουν τον Roy ότι τα κύματα πιθανόν έρχονται από το Lima Project, μία αποστολή που είχε ως στόχο να βρει εξωγήινη ζωή στις ανεξερεύνητες περιοχές του διαστήματος. Δυστυχώς όμως το σκάφος της αποστολής, του οποίου διοικητής ήταν ο πατέρας του Roy, Dr. Clifford McBride (Jones), εξαφανίστηκε στο 16ο έτος της έρευνας όταν έφτασε στον πλανήτη Ποσειδώνα. Η εταιρία πιστεύει πως ο Clifford είναι ακόμη ζωντανός και σε μία προσπάθεια να επικοινωνήσει μαζί του, επανδρώνει μία νέα αποστολή με προορισμό τον κόκκινο πλανήτη. Ο Roy δέχεται να κάνει το ταξίδι με την ελπίδα ότι θα ξανασυνδεθεί με τον χαμένο του πατέρα.\nΠιστεύω πως το Ad Astra έχει τα φόντα για να είναι μία από τις ταινίες που θα δούμε στον αγώνα των βραβείων φέτος. Καταρχάς θέλω να τονίσω πως η ταινία δεν είναι αυτό που φαίνεται από το marketing. Βλέποντας το τρέιλερ νομίζει κανείς πως πρόκειται για περιπέτεια ενώ στην πραγματικότητα είναι ένα sci fi δράμα όπως προανέφερα πριν. Εννοείται πως υπάρχουν κάποιες εντυπωσιακές έντονες σκηνές, οι δημιουργοί όμως επιλέγουν να τα αφήσουν αυτά στην άκρη και να ασχοληθούν περισσότερο με βαθύτερα θέματα. Το Ad Astra ασχολείται με την μοναξιά, τις λάθος επιλογές, τους προσωπικούς δαίμονες και τις αμαρτίες γονέων. Τα θέματα αυτά αποδίδονται με λυρισμό, κερδίζοντας άξια μία θέση ανάμεσα σε έπη του είδους όπως τα 2001: A Space Odyssey, Solaris, Gravity και Interstellar. Η σκηνοθετική προσέγγιση του James Gray βοηθάει πολύ το φιλμ, καθώς εδώ αποδεικνύει πως μπορεί να χειριστεί με ευκολία ένα project τέτοιου βεληνεκούς, φέρνοντας μία φρεσκάδα στο είδος με το όραμά του. Η φωτογραφία του Hoyte Van Hoytema (Interstellar), με τα έντονα πράσινα, κόκκινα, μπλε και φυσικά το μαύρο του διαστήματος τελειοποιεί την απίστευτη αισθητική που έχει το φιλμ. Επίσης η μουσική επένδυση του Max Richter δένει πολύ όμορφα με το οπτικό κομμάτι.\nΣτο υποκριτικό κομμάτι του Ad Astra, ο Brad Pitt μας προσφέρει μία από τις καλύτερες ερμηνείες του, θυμίζοντάς μας ότι εκτός από κινηματογραφικός σταρ είναι επίσης ένας εξαιρετικός ηθοποιός. Το υλικό που του δίνεται τον βοηθάει τόσο ώστε να μπορεί να δώσει μία ευαίσθητη και φυσική ερμηνεία. Οι υπόλοιποι ηθοποιοί παίζουν αρκετά καλά, παρόλο που ο χρόνος τους είναι περιορισμένος ή μηδαμινός σε κάποιες περιπτώσεις. Ο Tommy Lee Jones δίνει ρεσιτάλ ερμηνείας στο ρόλο του Clifford McBride. Είναι πολύ σκληρός σε αυτά που λέει και σε αυτά που κάνει στο φιλμ αλλά αυτό δεν σημαίνει πως δεν επιδεικνύει αρκετά συναισθήματα. Ευχάριστη προσθήκη επίσης είναι αυτή του Donald Sutherland στον ρόλο του Thomas Pruitt, παλιού φίλου του Clifford. Jones και Sutherland μαζί φέρνουν στην ταινία την old school υποκριτική που λείπει από τις σύγχρονες ταινίες δυστυχώς. Για την Ruth Negga δεν μπορώ να πω κάτι λόγω του πολύ περιορισμένου χρόνου που της δίνεται αλλά στη μία σκηνή που παίζει καλά τα καταφέρνει. Την Liv Tyler δεν την εκτιμούσα ποτέ σαν ηθοποιό. Παρόλα αυτά εδώ δεν εκπροσωπεί χαρακτήρα αλλά μία ιδέα και ο χρόνος της είναι μηδαμινός οπότε δεν με ενόχλησε καθόλου. Υπάρχει λόγος όμως που οι δευτερεύοντες ρόλοι έχουν περιορισμένο χρόνο, γιατί ο Roy είναι ένας χαρακτήρας που περιβάλλεται γενικώς από ανθρώπους, νιώθει όμως συνεχώς μόνος. Έτσι ένιωσα και εγώ όταν σκεφτόμουν την ταινία μετά την προβολή, γιατί δεν είναι ένα φιλμ όπως το Gravity όπου είναι ευθύς μονόλογος. Το Ad Astra είναι επίσης μονόλογος παρόλο που υπάρχουν κι άλλοι χαρακτήρες. Γενικά δεν υπήρχε κάτι αρνητικό που να είναι αξιοσημείωτο. Ίσως θα έπρεπε να υπάρχει λιγότερη αφήγηση ώστε να ανακαλύψει κάτι από μόνος του ο θεατής.\nΤο Ad Astra είναι η πρώτη αξιόλογη ταινία της οσκαρικής περιόδου, με αρκετά καλή σεναριακή και σκηνοθετική προσέγγιση που πάει πακέτο με τις εξαιρετικές ερμηνείες των Brad Pitt και Tommy Lee Jones. Αν θέλετε να περάσετε ποιοτικά τον χρόνο σας στον κινηματογράφο, το Ad Astra είναι η καλύτερη επιλογή που υπάρχει αυτήν την περίοδο.\nΠηγή εικόνας: SYFY WIRE


Δεν άντεξε την καραντίνα η Έλενα Καμπέρη - Τα πέταξε όλα στο σπίτι της (Βίντεο) - nassosblog.gr\n43.4k Views by Nassosblog 27 Νοεμβρίου, 2020, 11:57 πμ inCelebrity News\nΕίναι μοντέλο με Ελληνική καταγωγή… αλλά ζεί και εργάζεται μόνιμα στο Βερολίνο. Η Έλενα Καμπέρη είναι σε καραντίνα. Αλλά δεν άντεξε. Γδύθηκε για τις ανάγκες όλων μας. Για να μας δείξει το “ντόνατ” της…\nΗ Δαλάκα χώρισε και «πνίγει» τον πόνο της… στα βάρη (Βίντεο)


Πως παρασκευάζεται το σπιτικό τοφού | ΤΟΦΟΥ\nΤοφού – η παρασκευή\nΠως παρασκευάζεται το σπιτικό τοφού\nΓια την παρασκευή τοφού στο σπίτι θα χρειαστούμε:\n1 κιλό βιολογικά φασόλια σόγιας, μουλιασμένα αποβραδίς\n2 χύτρες των 20 λίτρων, 1 μεγάλη κατσαρόλα\n1 ξύλινο καλούπι\nnigari (φυσικό χλωριούχο μαγνήσιο), το οποίο μπορούμε να βρούμε στο ebay\nμια μεγάλη μεταλλική κουτάλα\nένα μικρό σουρωτήρι\nΗ συνταγή που ακολουθεί είναι αναπροσαρμοσμένη από το βιβλίο The Book Of Tofu του William Shurtleff και της Akiko Aoyagi. Θα χρειαστούμε μια ξύλινη φόρμα εσωτερικών διαστάσεων 20x16x12 cm:\nΒάζουμε νερό να βράσει σε 2 χύτρες: στην 1η 7 λίτρα και στην κατσαρόλα 5,5 λίτρα. Χαμηλώνουμε τη φωτιά.\nΧωρίζουμε τα μουλιασμένα φασόλια σε 7 μέρη (περίπου 2 ανδρικές χούφτες είναι το κάθε μέρος)\nΒάζουμε 1 μέρος φασολιών στο μπλέντερ και προσθέτουμε 1/2 λίτρο βραστό νερό από την κατσαρόλα. Χτυπάμε για 2 λεπτά μέχρι να γίνει ένας λείος χυλός. Αδειάζουμε στην 1η χύτρα και σβήνουμε τη φωτιά αυτής της χύτρας. Βάζουμε καπάκι.\nΣυνεχίζουμε μέχρι να τελειώσουν τα φασόλια, ανακατεύοντας κάθε φορά την 1η χύτρα με την μεταλλική κουτάλα και τοποθετώντας πάντοτε το καπάκι. Σχηματίζεται ένα στρώμα παχύ αφρού στην επιφάνεια.\nΞεπλένουμε με λίγο βραστό νερό το μπλέντερ και προσθέτουμε στην 1η χύτρα. Έχει μείνει λίγο ακόμα νερό να βράζει στην κατσαρόλα, το οποίο διατηρούμε σε σιγανή φωτιά.\nΤοποθετούμε στο στόμιο της 2ης χύτρας (η οποία είναι άδεια) το μεγάλο μεταλλικό σουρωτήρι και τοποθετούμε πάνω του ένα μεγάλο κομμάτι τουλουπάνι (πρέπει να περισσεύει αρκετά).\nΜε την κουτάλα ανακατεύουμε την 1η χύτρα και ρίχνουμε πάνω στο τουλουπάνι:\nΤώρα το γάλα στραγγίζει σιγά σιγά μέσα στη 2η χύτρα και εμείς συνεχίζουμε να παίρνουμε κουταλιές από την 1η και να ανακατεύουμε με την κουτάλα τα υπολείμματα μέσα στο τουλουπάνι, ώστε να διευκολύνουμε το υγρό να τρέξει προς τα κάτω.\nΈχοντας πλέον αδειάσει την 1η χύτρα δημιουργούμε έναν μπόγο με το τουλουπάνι, για να μπορέσουμε να το πιέσουμε:\nΕδώ βοηθάει ένα άδειο βαζάκι, για να μην κάψουμε τα χέρια μας:\nΠιέζουμε με όλη μας τη δύναμη για να βγει όλος ο χυμός.\nΑνοίγουμε το τουλουπάνι και χύνουμε το υπόλοιπο βραστό νερό από την κατσαρόλα:\nΑκολουθούμε πάλι τα βήματα 8 & 9. Στο τέλος μας μένει αυτό μέσα στο τουλουπάνι:\nΑν θέλουμε κρατάμε τον πολτό αυτόν για άλλη συνταγή.\nΤοποθετούμε τη χύτρα με το γάλα σόγιας στη φωτιά για να βράσει. θέλει συνεχή παρακολούθηση γιατί το γάλα φουσκώνει απότομα.\nΕάν σχηματιστεί πέτσα την αφαιρούμε με κουτάλα. Αυτό είναι σημαντικό γιατί τυχόν πέτσα μέσα στο τοφού θα το κάνει να σπάσει.\nΑπό τη στιγμή που αρχίζει ο βρασμός μετράμε 7 λεπτά και προσέχουμε να μην ξεχειλίσει.\nΌσο περιμένουμε να περάσουν τα 7 λεπτά ετοιμάζουμε το nigari μας: 7,5 κουταλιές του γλυκού nigari μέσα σε 1 λίτρο νερό. Ανακατεύουμε και τοποθετούμε στην άκρη:\nΈχουμε χρόνο να ετοιμάσουμε και τη φόρμα μας, όσο βράζει το γάλα. Τοποθετούμε μέσα της τουλουπάνι:\nΑφού το γάλα μας έχει βράσει για 7 λεπτά σβήνουμε τη φωτιά και αφαιρούμε τυχόν πέτσα από την επιφάνεια:\nΜε την κουτάλα μας δημιουργούμε μια δύνη με δυνατή κυκλική κίνηση. Όσο στροβιλίζεται το γάλα ρίχνουμε το 1/3 από το διάλυμα του nigari:\nΌταν σταματήσει ο στροβιλισμός ρίχνουμε άλλο 1/3 από το διάλυμα πάνω στην επιφάνεια.\nΤοποθετούμε το καπάκι. Αφήνουμε τη χύτρα χωρίς αναταράξεις για 3 λεπτά.\nΑνοίγουμε το καπάκι και ω του θαύματος:\nΤο nigari έχει κάνει το θαύμα του. Έχει κόψει το γάλα. Ρίχνουμε το υπόλοιπο διάλυμα, φροντίζοντας να πέφτει πάνω στις λευκές περιοχές, όπου το γάλα δεν έχει κόψει ακόμη.\nΤοποθετούμε το καπάκι και περιμένουμε 3 λεπτά ακόμη.\nΌλο το γάλα έχει μετατραπεί σε τυρόγαλο (διαυγές υγρό) και συννεφάκια τοφού:\nΓια άλλη μια φορά αφαιρούμε τυχόν πέτσες από την επιφάνεια:\nΕδώ εφαρμόζουμε ένα μικρό κόλπο με ένα σουρωτήρι και μια κουτάλα:\nΑφαιρούμε με υπομονή όσο περισσότερο τυρόγαλο μπορούμε, προσπαθώντας να μην σπάσουμε το τοφού!\nΣταδιακά, αφαιρώντας το υγρό, το τοφού μετατρέπεται σε ένα ενιαίο ελαστικό κομμάτι. Τελικά μπορούμε σιγά σιγά πιέζοντας με την κουτάλα και χωρίς τη χρήση σουρωτηριού να αφαιρούμε και άλλο υγρό:\nΌταν έχουμε βγάλει το περισσότερο υγρό μπορούμε να αρχίσουμε να γεμίζουμε τη φόρμα μας. Χρησιμοποιώντας ένα σουρωτήρι επιτυγχάνουμε να μην μπουν πολλά υγρά στη φόρμα:\nΓεμίζουμε προσεκτικά τη φόρμα μας, προσπαθώντας να μην σπάσουμε μεγάλα κομμάτια τοφού:\nΠροσοχή να μην μαζέψουμε με το σουρωτήρι/κουτάλα μας κομματάκια καμένο γάλα από τον πάτο της χύτρας. Το γάλα συνήθως κολλάει λίγο.\nΔιπλώνουμε προσεκτικά το τουλουπάνι μέσα στη φόρμα:\nΤοποθετούμε το καπάκι της φόρμας, πάνω στο οποίο βάζουμε βάρος. Εγώ χρησιμοποιώ βάρος (ζυγαριάς που είχανε τα παλιά χρόνια) 5 κιλών και το αφήνω να στραγγίσει για 45 λεπτά. Όσο μεγαλύτερο το βάρος και περισσότερη η ώρα τόσο πιο σκληρό (και λιγότερο) το τελικό μας προϊόν.\nΑπό 1 κιλό φασόλια σόγιας έχουμε 1,600 γρ σκληρό τοφού:\nΠολύ προσεκτικά για να μην σπάσει, αφαιρούμε τη φόρμα και βυθίζουμε το ζεστό μας τοφού σε μια λεκάνη με κρύο νερό:\nΑφαιρούμε το τουλουπάνι:\nΤο τελικό μας προϊόν, φρεσκότατο, σπαρταριστό, ζωντανό, βιολογικό τοφού:\nΤο τοφού το τοποθετούμε σε κρύο νερό και το φυλάσσουμε στο ψυγείο. Δεν χρειάζεται νερό εάν μαγειρευτεί άμεσα. Αλλάζουμε το νερό κάθε μέρα και φροντίζουμε να το καταναλώσουμε φρέσκο μέσα σε 4-5 μέρες.\nΔημοσιεύτηκε από ToFu στις 07:48\nΠαρασκευή, χωρίς γλουτένη\n7 Σχόλια σε “Τοφού – η παρασκευή”\n2 Ιανουαρίου 2012 στις 14:43\nτο ξύλινο καλούπι από πού το αγοράζουμε;\n8 Ιανουαρίου 2012 στις 11:25\nτο φτιάχνουμε μόνοι μας! 🙂\nέχω δει στο ebay έτοιμα καλούπια από διάφορα υλικά, αλλά εγώ ήθελα το δικό μου στις συγκεκριμένες διαστάσεις για τη συγκεκριμένη ποσότητα τοφού\n10 Ιανουαρίου 2012 στις 20:39\nευχαριστώ! και πώς ξέρουμε ότι το ξύλο δεν έχει υποστεί κατεργασία με μη βρώσιμα υλικά; τι ξύλο πήρες;\n12 Ιανουαρίου 2012 στις 15:05\nνομίζω ότι το δικό μου είναι πεύκο, το έφτιαξε ο πεθερός μου που είναι και μαραγκός και ξέρει από ξύλα\nΤόφου DIY « project: 365 vegan days είπε:\n27 Ιουλίου 2012 στις 14:14\n[…] συνταγή υπάρχει και στο http://www.tofu.gr. Ευχαριστώ πολύ τον ToFu για την φιλοξενία, την […]\n4 Απριλίου 2013 στις 21:46\nμπορουμε να το διατηρουμε και στην καταψυξη για μεγαλυτερο χρονικο διαστημα? χαλαει, χανει τα στοιχεια του?\n22 Απριλίου 2013 στις 14:34\nδιατηρείται χωρίς να χαλάει στην κατάψυξη, αλλά αλλάζει τελείως η υφή του: γίνεται σαν σφουγγάρι…


H-D: Πουλάει τρελά στην Τουρκία το μπλουζάκι με κόκκινη κάρτα σε διαιτητή\nΠουλάει τρελά στην Τουρκία το μπλουζάκι με κόκκινη κάρτα σε διαιτητή\nΑυτό θα πει… το τερπνόν μετά του ωφελίμου! Η Τραμπζόνσπορ φρόντισε να εκμεταλλευθεί με τον καλύτερο τρόπο την απίστευτη σφαγή που βίωσε την στο πρόσφατο ντέρμπι με τη Γαλατασαράι στην Πόλη, όπου ηττήθηκε με 2-1 με ανύπαρκτο πέναλτι στο 89’ κι ενώ αποβλήθηκαν τέσσερις παίκτες της! Η σκηνή που στιγμάτισε το ματς ήταν κατά τη διάρκεια των διαμαρτυριών των παικτών της Τραμπζόν, όταν η\nκόκκινη κάρτα έπεσε από το χέρι του διαιτητή Μπιτνέλ, την σήκωσε ο δεξιός μπακ της Τραμπζόν Σαλίχ Ντουρσούν και την έδειξε στον διαιτητή, κάνοντάς του και νόημα να βγει έξω! Με συνέπεια βέβαια να αποβληθεί κι αυτός... Η πρωτότυπη αντίδραση του ποδοσφαιριστή αποτυπώθηκε σε… μπλουζάκι, που διατίθεται από την επίσημη μπουτίκ της ομάδας κι έγινε ανάρπαστο. Η ιστοσελίδα της μπουτίκ «έπεσε» από τον όγκο των παραγγελιών και η ομάδα βρήκε έναν έξυπνο τρόπο να βγάλει χρήματα που δεν υπολόγιζε.\n(Δημοσιεύτηκε στα «Παρασκήνια» της Κυριακάτικης Live Sport)


MasterChef: Το ξέσπασμα της Σπυριδούλας! Χώρισε λίγο πριν παντρευτεί; Τι λέει η ίδια;\nΔημιουργηθηκε στις Τρίτη, 11 Ιουνίου 2019 13:58\nΗ Σπυριδούλα Καραμπουτάκη που έγινε γνωστή μέσα από το MasterChef ξεσπά! Τι συμβαίνει με τον γάμο της; Χώρισε με τον σύντροφό της λίγο πριν ανέβει τα σκαλιά της εκκλησίας;\nΜπορεί να μην στέφθηκε «η πρώτη Ελληνίδα Master Chef», όμως, κανείς δεν μπορεί να αμφισβητήσει το γεγονός ότι συζητήθηκε -και συνεχίζει ακόμα να συζητιέται- περισσότερο από όλους τους παίκτες του MasterChef! Η Σπυριδούλα μίλησε για το bullying που έχει δεχτεί μετά το ριάλιτι μαγειρικής και αποκάλυψε τι έχει συμβεί με τον γάμο της!\nΒεβαίως, είναι cyber bullying. Μπαίνουν στο προφίλ μου και μου λένε να εξαφανιστώ και να πεθάνω. Με αποκαλούν "σάπια" και ζητούν να εξαφανιστώ. Επίσης, με πείραξε πολύ που την "έπεσαν" και στο αγόρι μου. Αυτός να δεις βρισιές που δέχτηκε - και δεν έφταιγε και σε τίποτα, εδώ που τα λέμε, ο άνθρωπος! Όλο αυτό με σόκαρε! Μα, αν δεν τους άρεσα, ας άλλαζαν κανάλι. Γιατί μου έλεγαν να πάθω καρκίνο και να μου πέσουν τα γεννητικά όργανα; Είναι πολύ άσχημο, κι αν γυρίσεις το κεφάλι σου δεξιά κι αριστερά, θα δεις ότι ο κόσμος πεθαίνει από ασθένειες καθημερινά από τέτοιες αρρώστιες. Κι έρχεσαι εσύ και το εύχεσαι απλόχερα για έναν άλλο άνθρωπο, απλώς και μόνο επειδή δεν τον συμπαθείς; Ε, ας μην με συμπαθούν! Τι πράγματα είναι αυτά; Άσε που, πριν μπω στο παιχνίδι, έλεγα στον εαυτό μου: «Ή που θα με λατρέψουν ή που θα με φτάσουν στον πάτο!». Ακόμα και σήμερα το ζω αυτό.\nΌχι, όλα αυτά είναι ανακρίβειες. Νομίζω θα ειπωθούν πολλά. Να, πριν λίγο διάβασα σε ένα site: «Ράκος η Σπυριδούλα! Είναι απομονωμένη, χωρισμένη, χωρίς παρέα και απογοητευμένη!». Έγραψαν ακόμα ότι πήγα και έκανα δοκιμαστικό στην τηλεόραση και πως "πούλησα" σταριλίκια. Τι ανοησίες είναι αυτές; Θα με φώναζαν κάπου και θα πήγαινα εγώ να "πουλήσω" σταριλίκι; Γιατί, ποια είμαι; Αρχικά, δεν έχω κάνει κανένα δοκιμαστικό κι αν με φώναζαν, θα φιλούσα τα χέρια, όποιου μου πρότεινε κάτι τέτοιο.\n«Με τον Αποστόλη είμαστε μαζί 10 χρόνια. Από τα 16 μου. Παιδιά ήμασταν ακόμα, όταν τα φτιάξαμε. Στην αρχή, θυμάμαι ότι είχαμε κόντρα και μαλώσαμε. Δουλεύαμε σε αντίπαλα τσιπουράδικα και ο ένας την έλεγε στον άλλον «το δικό μου είναι καλύτερο», «όχι, το δικό μου είναι!» και τέτοια. Περνώντας ο καιρός, ήρθαν δυσκολίες, ήρθαν χαρές και πέρασαν δέκα ολόκληρα χρόνια, χωρίς να το καταλάβουμε» είπε στο περιοδικό Down Town της Κύπρου.\nΤελικά πότε θα παντρευτεί; Διαβάστε περισσότερα εδώ...\nΑρχική Genika MasterChef: Το ξέσπασμα της Σπυριδούλας! Χώρισε λίγο πριν παντρευτεί; Τι λέει η ίδια;